Free Thinker: ကွမ်းယဉ်ကျေးမှု နှင့် မြန်မာ\n(၁) ကွမ်းယာဆိုင်များ ပိတ်စေ\n. . . . . . . . . မြို့နယ်မှ ထုတ်ပြန်သည့်စာ\nဦး/ဒေါ် . . . . . . .\n. . . . . . . . . . ရပ်ကွက်\n. . . . . . . . . . မြို့\nအကြောင်းအရာ။ ။ ကွမ်းယာဆိုင်များ ရောင်းချခွင့် ပိတ်သိမ်းမည်ဖြစ်ကြောင်း ကြိုတင် အသိပေးအကြောင်းကြား ခြင်း\nသို့ဖြစ်ပါ၍ လူကြီးမင်းတို့၏ အသက်မွေးဝမ်းကြောင်းလုပ်ငန်းဖြစ်သည့် ကွမ်းပစ္စည်းနှင့် ကွမ်းယာဆိုင် ဖွင့်လှစ်ရောင်းချခြင်း လုပ်ငန်းအား လျှော့ချ၍ အခြားအသက်မွေးဝမ်းကြောင်းလုပ်ငန်းများ ပြောင်းလဲဆောင်ရွက်နိုင်ရေးအတွက် ကြိုတင် ပြင်ဆင် ဆောင်ရွက်ပါရန် နှင့်\nလုပ်ငန်းလိုင်စင်မရှိဘဲ ဆိုင်ဖွင့်လှစ်ရောင်းချပါက စည်ပင်သာယာရေးအဖွဲ့များ ဥပဒေပုဒ်မ ၆၇၊ ပုဒ်မခွဲ (ဆ) အရ အရေးယူခြင်း ခံရမည်ဖြစ်ကြောင်း\nကွမ်းယာဆိုင်များ ရောင်းချခြင်းကို ပိတ်ပင်နေသည့် လုပ်ဆောင်ချက်များ နှင့် စပ်လျဉ်း၍ တိုင်းဒေသကြီး/ပြည်နယ် ၀န်ကြီးချုပ်များသို့ ညွှန်ကြားချက်ထုတ်ပြန်\nနေပြည်တော်၊ ဇွန်လ ၁၄ ရက်\nကွမ်းစားသုံးခြင်းသည် ပြည်သူတစ်ရပ်လုံး၏ ကန်းမာရေးအတွက် ကောင်းကျိုးထက် ဆိုးကျိုးကိုသာ ဖြစ်ပေါ်စေနိုင်သည့်အပြင် စည်းကမ်းမဲ့ ကွမ်းတံတွေးထွေးမှုများကြောင့်း ပတ်ဝန်းကျင် ညစ်ညမ်းမှုများကို ဖြစ်ပေါ်စေနိုင်သဖြင့် ကွမ်းစားသုံးမှု ကျဆင်းပပျောက်ရေးအတွက် အမြန်အကောင်အထည်ဖော်ရမည့်အချက်များကို ရည်ညွှန်းချက် (၁) ပါ စာဖြင့် အကြောင်းကြားခဲ့ပါသည်။\nပြည်သူလူထုအား အခွင့်အာဏာ အသုံးချ၍ ခြိမ်းခြောက်ခြင်း၊ အနိုင်အထက် ပြုမူခြင်းများသည် . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . ဥပဒေစိုးမိုးရေးကို ကရုဏာတရားဖြင့် ယှဉ်၍ လုပ်ကိုင်ဆောင်ရွက်ကြရန် လမ်းညွှန်ချက်နှင့် ဆန့်ကျင်နေပါသည်။ . . . . . . . . .\nဟူး . . တော်ပါသေးရဲ့။\n(၂) ရာဇ၀င်ထဲမှာ ကွမ်းယာကို ထားခဲ့\nမြန်မာတို့ယဉ်ကျေးမှုတွင် ကွမ်းယာစားသုံးခြင်းသည်လည်း တစ်ခုအပါအ၀င်ဖြစ်၏။\nအကယ်တန္တု ကွမ်းစားခြင်းအလေ့အထသည် မနေ့တစ်နေ့ကမှ ထပေါ်လာသည့် ခေတ်ပေါ်အလေ့အထတစ်ခုမဟုတ်မူ၍ ဟိုး ရှေးဘုရင်များလက်ထက်ကတည်းက စားခဲ့ကြတာ ဖြစ်၏။ နှစ်ပေါင်း ရာနှင့်ချီစားလာခဲ့သည့် ကွမ်းသည် ယခင်အခါ ကာလများက ဘာပြဿနာမှမပေါ်။ ယခုခေတ်ကျမှ အစိုးရက ၀င်ရောက်စွက်ဖက်ယူရသည်ထိ ဖြစ်လာခဲ့သည်မှာ ရာဇ၀င် ရိုင်းလှပေစွ။\nမာမာအေးသီဆိုခဲ့သော ရ၀ိန္ဒု ဒသန - နေလပြတဲ့ မင်္ဂလာအညီ၊ ကန္ဒ၀စ္ဆ - နားကိုသခြင်း ပြုပါသည် စသည့် မင်္ဂလာ (၁၂) ပါး သီချင်းကို မိတ်ဆွေတို့ နားဆင်ကြဖူးပါသည်။ ထို မင်္ဂလာ (၁၂) ပါးတွင် တမ္ဘုလပတ္တ - ကွမ်းခွံ့မင်္ဂလာ လည်းပါ၏။ (ကျွန်တော်ကတော့ မင်္ဂလာ (၁၂) ပါးမှာ ဟိန္ဒူယဉ်ကျေးမှုမှ ဆင်းသက်လာသည် ထင်ပါသည်။ ကွမ်းခွံ့မင်္ဂလာ၊ နေလပြ မင်္ဂလာနှင့် နတ်ပြသည့်မင်္ဂလာတို့ကို ဗုဒ္ဓဘာသာအယူအဆဟု မထင်ပါ။ ကျွန်တော်ထင်တာ မှားကောင်းမှားနိုင်ပါသည်။)\nထို့ကြောင့် ကွမ်းယာကို ရှေးမြန်မာတို့ မည်မျှ အမြတ်တနိုးထား စားသုံးကြကြောင်း ခန့်မှန်းနိုင်ပါသည်။\nအမှန်ဆိုရလျှင် ကွမ်းနှင့်ပတ်သက်သည့် စာစကား၊ အထောက်အထားများ မြန်မာသမိုင်းတွင် အတော်များများ တွေ့ရသည်။ ပါးစပ်ရာဇ၀င်ပဲဆိုဆို၊ ပုဂံသမိုင်းပဲပြောပြော ပုပ္ပားကိုပန်းသွားခူးရင်း ဘီလူးမနှင့်ညားသည့် ဗျတ်တအကြောင်း၊ ငါ့မြေးတော်များ မလိမ်မိုးမလိမ်မာရှိလှသည်။ ရွှေဖော့ရိုးနှင့်ရိုက် ဆုံးမစေ ဆိုသည်ကို လည်မြိုကို တုတ်တိုနှင့်နှက်သဖြင့် သေရသည်ဆိုသော ရွှေဖျဉ်းညီနောင်အကြောင်း မိတ်ဆွေတို့ သိပါသည်။ သည်ပုံပြင်တွင် လူသတ်ကုန်းပေါ် ရောက်နေတာတောင် ကွမ်းတရာ၊ ရေတမှုတ်စားချင်သေးသည့်အတွက် ချစ်သူ ကိုဗျတ်ဝိကို အင်မတန်ချော၊ အင်မတန်လှသည့် မအိုဇာက ကွမ်းယာသွားပေး ရသည့်အကြောင်းလည်း ပါ၏။\nဆိုတော့ ဗျတ်ဝိဗျတ္တတို့ ခေတ်ကတည်းက ပုဂံမှာ ကွမ်းစားခြင်းအလေ့အထ ရှိနေခဲ့ပြီ ဖြစ်၏။ အဲလေ၊ ဗျတ်ဝိ၊ ဗျတ္တတို့က သူတို့နဲ့အတူတူ ကွမ်းတွေယူလာလို့ စ စားတာလည်း ဖြစ်ချင်ဖြစ်နေမှာပေါ့နော။ အဲသလိုသာဆို ကွမ်းယာအစ၊ ဗျတ်ဝိက လို့တောင် ဆိုလို့ရပေလိမ့်ဦးမည်။\nတခါကလည်း ကွမ်းနှင့်ပတ်သက်လို့ ပြဿနာ တက်ခဲ့ဖူးသေး၏။\nရခိုင်ဘုရင် မင်းထီး ဆို ထင်ပါရဲ့။\nဘုရင်မင်းထီးက ပြည်သူကို တရားနှင့်အညီ အုပ်စိုးသည်။ သူထုတ်ထားသည့် ဥပဒေကို သူကိုယ်တိုင် လေးစားလိုက်နာသည် ဆို၏။\nသူရို့ခေတ်တုံးကလည်း အတော် ကွမ်းစားကြတာ ဖြစ်မည်။\nကွမ်းယာသည့်အခါ ထုံးဘူးမှထုံးကို လက်ညှိုးနှင့်ကော်ကာ ကွမ်းရွက်ကိုသုတ်သည်။ လက်ညှိုးတွင် ပေနေသည့် ထုံးများကို ရှင်းရန် နန်းတော်တိုင်များသို့ သုတ်ကြလေတော့ နန်းတော်တိုင်များမှာ ထုံးသုတ်ရာတွေနှင့် ပွစာတက်နေသည် ဆို၏။\nထိုအခါ ဘုရင်က နန်းတော်တိုင်များကို ထုံးမသုတ်ရ၊ ထုံးသုတ်သည့်လက်ညှိုးကို ဖြတ်စေ ဟု အမိန့်ထုတ်သည်။\nများမကြာမီ နန်းတော်တိုင်တွင် ထုံးသုတ်ရာတစ်ခုတွေ့လေ၏။\nကိုင်း၊ ထုံးသုတ်တဲ့သူကို ခေါ်ခဲ့စမ်း၊ ငါကိုယ်တော်မြတ်ကိုယ်တိုင် လက်ညှိုးကိုဖြတ်ပြီး အပြစ်ပေးတော်မူမယ်။\nမှန်လှပါ။ အရှင်မင်းတရားကြီးကိုယ်တော်တိုင် ရက္ခိုင်သက္ကရာဇ် ဘယ်နှစ်ခုနှစ်၊ ဘယ်လ၊ ဘယ်ရက်၊ ဘယ်အချိန်မှာ ကွမ်းယာပြီး နန်းတော်တိုင်ကို သုတ်ခဲ့ကြောင်း ကျွန်တော်မျိုးကြီး မှတ်တမ်းတင်ထားကြောင်းပါ ဘုရား။\nဟိုက်ရှာလပတ်ရည်။ သလိုဖြင့် ငါ့ဟာငါပဲ ဖြတ်ရတော့မပေါ့ ဆိုကာ သူ့လက်ညှိုးကိုသူ ဖြတ်တောက် အပြစ်ပေးခဲ့သည်ဟု ဖတ်ရှုရဖူးပါသည်။\nကွမ်းတံတွေးထွေးမှုကြောင့် အကြီးအကျယ် ပြဿနာတက်ခဲ့သော ကိစ္စတစ်ခု မြန်မာရာဇ၀င်တွင် ရှိခဲ့ဖူးသေး၏။\nတစ်ခါသော် ရာဇသင်္ကြန်အမတ်ကြီး လမ်းလျှောက်လာစဉ် သီဟသူမင်းသား နောက်ကပါလာသည်ကို သတိမထားမိသဖြင့် အင်္ကျီလက်မသိမ်းမိ။ ထိုအခါ မင်းသားက အမတ်ကြီး၏ အင်္ကျီလက်ကို ကွမ်းသွေးဖြင့် ထွေးလိုက်သည်။ အမတ်ကြီးက မင်းသားလာသည်ကို မမြင်မိပါဆိုသည့်တိုင် စိတ်မပြေ။ အမတ်ကြီးလည်း မှတ်ထား၍ ကွမ်းသွေးစွန်းပေသော အင်္ကျီကို သေတ္တာတွင်း၌ သိမ်းထားလေသည်။\nအမှန်တွင် သီဟသူမင်းသားက အကြီးဖြစ်၍ နန်းရထိုက်၏။ သို့သော် သူက ရာဇသင်္ကြန်အမတ်ကြီးကို ကွမ်းသွေးဖြင့် ထွေးပြီး စော်ကားထားသောကြောင့် အမတ်ကြီးက နရသီပတေ့ကို နန်းရအောင် အကြံအဖန်လုပ်ပေးလိုက်သည်။ နရသီဟပတေ့ ကလည်း ကျေးဇူးဆပ်ပါမည် ဆို၏။\nနရသီဟပတေ့ မင်းဖြစ်လာသော် မေ့လျော့ပြီး အမတ်ကြီးကို မချီးမြှောက်မိ။ ရာဇသင်္ကြန်လည်း စိတ်နာသည်နှင့် ပန်းကပ်ပဲ့ကို ဆောင်၍ နန်းတော်သို့ တက်၏။ (ပန်းကပ်ဟူသည်မှာ ကွမ်း၊ ပန်းထည့်သော အသုံးအဆောင် ကွမ်းအစ်ကို ဆိုလိုသည်။ ပန်းကပ်ပဲ့ဟူသည် မကောင်းတော့သော၊ ပျက်စီးနေပြီဖြစ်သော၊ ပဲ့ရွဲ့နေသည့် ပန်းကပ်ကို ဆိုလိုသည်။)\nမင်းကြီးက - အဖိုးရာဇသင်္ကြန်၊ အဘဲ့ကြောင့် ပန်းကပ်ပဲ့ကို စားသနည်း ဟု မေး၏။\nအရှင့်သား၊ ပန်းပွတ်သည် သားမြေးတို့ ကောင်းစားနေသည်ဖြစ်၍ ပန်းပွတ်မည့်သူမရှိသောကြောင့် ပန်းကပ်ပဲ့ကို စားရပါသည် ဟု ဖြေ၏။ (ဆိုလိုသည်မှာ နရသီဟပတေ့၏ မိခင်မှာ မြစ်သာရွာသူ၊ ပန်းပွတ်သည်၏ သမီးဖြစ်၏။ ပန်းပွတ်သည်၏မြေး ဘုရင် ဖြစ်နေသဖြင့် ပန်းပွတ်သည်တို့ ပန်းမပွတ်တော့ ဟု အမျိုးကို ထိခိုက်၍ ဆိုခြင်းဖြစ်လေသည်။)\nမင်းကြီးလည်း နှလုံးနာသည်ဖြစ်၍ အဖိုး၊ ရာဇသင်္ကြန်၊ ဘုရားစေတီများကို ထီးတင်သောအခါ အသို့တင်သနည်း။\nထီးအထက်သို့ရောက်သော် ငြမ်းကို အသို့ပြုသနည်း။\nအရှင့်သား၊ ငြမ်းကိုဖျက်မှ တင့်တယ်ပါသည်။\nအိမ်း၊ ငါကား ထီးနှင့်တူ၏။ အမတ်ကြီးကား ငြမ်းနှင့်တူ၏။ ငါသည်မင်းဖြစ်၍ အထက်သို့ရောက်ပြီ။ ငြမ်းနှင့်တူသော အမတ်ကြီးကိုဖျက်မှ တင့်တယ်တော့မည် ဆိုကာ ရာဇသင်္ကြန်ကို စည်းစိမ်မှနှုတ်၍ ဒလသို့ ပို့လေ၏။\nဤသည်မှာ ကွမ်းသွေးကြောင့် တက်ရသော ပြဿနာ ဖြစ်လေသည်။\nမြန်မာရာဇ၀င်တွင် ကွမ်းနှင့်ပတ်သက်သော အမှတ်အသားများ တော်တော်များများ ရှိလေသည်။\nထိုအထဲတွင် စကားတောင်စားလည်း တစ်ယောက်အပါအ၀င်ဖြစ်၏။\nမြို့ဝန်ရုံးတက်သွားရာ၌ နောက်တော်ပါးကလိုက်ပါလာသည့် ကွမ်းအစ်ကိုင် စကားတောင်စားကို မြို့ဝန်က ငါ့ဆီက ကျသမျှ အကုန်ကောက်ခဲ့ဟု မှာထားလေရာ စကားတောင်စားလည်း မြင်းချေးယို၍ ပါချလိုက်သော ချေးတုံးများကို ကွမ်းအစ်ထဲသို့ ကောက်ထည့်ခဲ့သည် ဆို၏။ မြို့ဝန်က စာရွက်စာတမ်း စသည်တို့ဆိုလိုသည်။ အကုန်ကောက်ခဲ့ဟူသောစကားကို ကပ်ဖဲ့ကာ စကားတောင်စားက မြင်းချေးပါမကျန်ကောက်ခဲ့ခြင်းဖြစ်၏။\nမြန်မာမင်းများလည်း အတော်ကွမ်းကြိုက်သည်ထင်၏။ သူတို့သွားလေရာ ကွမ်းအုပ်ဆောင်သွားသည်။ သည်ကွမ်းအုပ်ကိုင်ဘို့ ကွမ်းရေတော်ကိုင်ဟု ရာထူးတောင်ပေးထားပါသေး။ (ကွမ်းရေတော်ကိုင်ဆိုတာ ကွမ်းအုပ်ကိုင်တဲ့သူကို ဆိုလိုတယ် ထင်ပါရဲ့၊ မှားရင် ပြင်ပေးကြပါ။)\nအောင်မယ်၊ ကွမ်းတောင်ကိုင်ဆိုတာ နှယ်နှယ်မှတ်လို့။ ရွာမှာ အလှဆုံးလည်းဖြစ်၊ အကျင့်စာရိတ္တလည်းကောင်း၊ မျိုးရိုးလည်း ကောင်းသူကိုမှ ရွေးတာဖြစ်သည်။ ကွမ်းတောင်ကိုင်ဆိုလို့ ခင်ခင်ထူးရဲ့ မအိမ်ကံကိုလည်း သတိရမိပါရဲ့။\nဒါ့ပြင် ကွမ်းကို စာတွေထဲမှာတောင် တခမ်းတနား ထည့်သွင်းစပ်ဆိုကြ၏။\nတောင်တွင်းရှင်ငြိမ်းမယ်၏ မောင့်ကိုလွမ်းတော့ အိုင်ချင်းတွင် -\nဘကိုလွမ်းလည်း၊ သောက်တော်ရေချမ်း၊ စားတော်ကွမ်းနှင့်၊ သွန်းတဲ့ညောင်ရေ၊ ပန်းသပြေနှင့်၊ ပြေဖူးငဲ့ရှင်။\nမောင်ကလေး၊ မောင့်ကိုလွမ်းတော့၊ သောက်တော်ရေချမ်း၊ စားတော်ကွမ်းနှင့်၊ သွန်းတဲ့ညောင်ရေ၊ ပန်းသပြေနှင့်၊ မပြေပါလို့၊ သောက်တော်ရေအိုး၊ ကျွမ်းထိုးကောင်နှယ်၊ အပျိုဖြူ ငယ်နှမမှာလ၊ ကြုံရတယ်ရှင်။ ။ - ဟု စပ်ဆိုခဲ့ပါသည်။\nဦးယာ၏ အိပ်ပျော်ရာမှ အဲချင်းတွင် -\nကွမ်းရေငယ်မှ နှင်းဆီ၊ သုံးတတ်ပြီဘဲ၊ မောင့်ဆီကိုသာ၊ တ-မျှော်ခွေလိပ်၊ အနိုင်မှိတ်လို့၊ အိပ်ပျော်ရာမှာ - စသဖြင့် ဖွဲ့ခဲ့၏။ အောင်မယ် ကွမ်းတံတွေးများ နှင်းဆီပန်းရောင်နဲ့တောင် နှိုင်းထားပါသေး။\nနောက် ကွမ်းကဗျာတစ်ပုဒ်ကတော့ ဘယ်သူရေးမှန်း ဘယ်ခေတ်ကပေါ်ခဲ့မှန်း မမှတ်မိတော့။ သို့သော် ခပ်ငယ်ငယ် ကျောင်းသားဘ၀က အလွတ်ကျက်ခဲ့တာဆိုတော့ ခုထိ ပါးစပ်ထဲမှာ အလွတ်ရတုံး။\nတံတားဦးက ကွမ်းနုဝါ၊ ငမြာကဆေး\nကွမ်းသီး တောင်ငူနှင့်၊ ကိုင်းထုံးဖြူ ပြည်ရှား\n(၃) ရှေးမြန်မာတို့နှင့် ကွမ်းယာ\nကျွန်တော်ငယ်ငယ် ရွာမှာနေခဲ့တုံးက ကြီးဒေါ်များ၊ အဖွားများနှင့် အတူနေခဲ့တာဖြစ်၏။ ထိုစဉ်က အရီးတို့၊ အမေကြီးတို့ ကွမ်းထည့်စားသည့် ကွမ်းအစ်ကြီးကို ခုထိမြင်ယောင်နေမိပေသေး၏။ ကြေးနှင့်လုပ်ထားတာဖြစ်ပြီး ကြေးအစ်ကြီးထဲတွင် နှစ်အံထပ်ထည့်ထားသည်။ နှစ်အံအောက်တွင်မတော့ နေရာအတော်များများ လပ်နေသည်။ ထိုလပ်နေသည့်နေရာတွင် ကွမ်းများထည့်သည်။ ဒုတိယအံထဲတွင် ဆေးရွက်ကြီးများ ထည့်သည်။ အပေါ်ဆုံးအံတွင် ကွမ်းညှပ်နှင့် ကွမ်းသီးစိတ်များ ထည့်သည်။ ကွမ်းသွေးထွေးဘို့လည်း ကြွေရေသုတ် ထွေးခံကြီးလည်းရှိ၏။ ဧည့်သည်များလာလျှင် ထိုကွမ်းအစ်ဖြင့် ဧည့်ခံသည်။\nအိမ်တော်တော်များများမှာလည်း ကွမ်းအစ်ရှိ၏။ ကွမ်းစားကြ၏။ အလှူမင်္ဂလာဆောင်များတွင်လည်း ကွမ်းဖြင့်ဧည့်ခံသည်သာ ဖြစ်၏။ သို့သော် သူတို့စားတာ ဘာပြဿနာမှ မကြားခဲ့ရ။ မကြားဆို သူတို့ကွမ်းထဲတွင် ဘာမှ သိပ်ထွေထွေထူးထူးမပါ။ ကွမ်း၊ ကွမ်းသီး၊ ထုံး၊ ဆေး။ သည်မျှသာဖြစ်၏။ နောက်ပြီး ကွမ်းကို အရမ်းကာရော စားတာမဟုတ်။ အရသာခံလို့ ရရုံ။ အပျင်းပြေ စားကြတာဖြစ်၏။ အဖွားကြီးတွေဆို ကွမ်းသီးမ၀ါးနိုင်လို့ သံဆုံထဲ ထည့်ထောင်းပြီးတောင် စားကြသေးသည်။\nသည်ဘက်ခေတ်တွင် ကွမ်းနှင့်ပတ်သက်၍ စပ်ဆိုထားသည်များထဲမှ ဆရာကြီး သခင်ကိုယ်တော်မှိုင်းအကြောင်း ဖွဲ့ဆိုထား သည့် ဆရာတင်မိုး၏ကဗျာကို ကြိုက်သည်။\nနောက်ပြီး သုမောင်ကလည်း ကျွန်တော်တို့သည် ကွမ်းစားကြ၏။ အရေလည်းမရ၊ အဖတ်လည်းမရပါဟု စာအုပ်ကြော်ငြာတွင် ရေးခဲ့သော ကွမ်းစကားစာအုပ်လည်း ထွက်ခဲ့၏။ စာအုပ်ကြော်ငြာသာ ဖတ်မိပြီး စာအုပ်ကိုတော်တော်နှင့် မဖတ်ဖြစ်ပါ။ စာအုပ်ကို ကွမ်းစကား ဟု နာမည်တပ်ထားသော်လည်း ကွမ်းစားခြင်းအကြောင်းကိုသော်လည်းကောင်း၊ ကွမ်းအကြောင်းကို သော်လည်းကောင်း ရေးထားခြင်းမဟုတ်။ ကွမ်းစကားဟု နာမည်တပ်ရခြင်းမှာ သူရေးသော စာပုံသဏ္ဍာန်နှင့် ပိုဆိုင်သည်။ ကွမ်းစကား အမှာစာ၌ -\nစာဖတ်ပရိသတ်အချို့နှင့် စာပေဝေဖန်ရေးဆရာအချို့က (ဒါဟာ ၀တ္ထုတိုလည်းမဟုတ်၊ စာညွန့်လည်း မဟုတ်၊ ဆောင်းပါးလည်းမဟုတ်၊ စာတမ်းငယ်လည်း မဟုတ်၊ အတ္ထုပ္ပတ္တိလည်းမဟုတ် . . . ) မည်သည့်စာစုမျိုးတွင် အကျုံးဝင်သနည်းဟု မေးခွန်းထုတ်ကြပါသည်။ ထိုအခါ ကျွန်တော်က ကျွန်တော့်စာစုတွေကို ကျွန်တော်က ကွမ်းစားသလို ၀ါးသလိုရေးတာပါ ဟု ပြန်ဖြေ၏။ -\nဟု ဤစာအုပ်ကို ကွမ်းစကားဟု အမည်ပေးရခြင်းအကြောင်း အကျယ်တ၀င့် ရှင်းထား၏။\nကွမ်းနှင့်ပတ်သက်သောစာအုပ်များ စာပေဗိမာန်က ထုတ်ခဲ့သည်ဟု ခပ်ရေးရေးမှတ်မိပါသည်။ သို့သော် ဘယ်စာအုပ်များ ဖြစ်သည်။ ဘယ်တုံးကထုတ်ဝေခဲ့သည်ဆိုသည်ကို ကောင်းကောင်းမမှတ်မိတော့ပါ။ ကျွန်တော်ငယ်စဉ်က စာပေဗိမာန် စာအုပ်များကို လစဉ်မှာယူခဲ့ရာ စာအုပ်တော်တော်များများ ရှိခဲ့ဖူး၏။ သို့သော် ကျွန်တော်တို့ကျောင်းတက်ရတာ တစ်နေရာထဲ မဟုတ်။ ဟိုပြောင်း သည်ရွှေ့နှင့်။ စာအုပ်များလည်း ဘယ်ရောက်ကုန်သည်မသိ။ အကုန် ပျောက်ပျက်ကုန်သည်။ နှမြောစရာ ကောင်းလှပါဘိ။ အထူးသဖြင့် လေးမျက်နှာအိမ် ဖျက်လိုက်တော့ ဖြစ်သည်။\nကျွန်တော်တို့နေခဲ့သည့် လေးမျက်နှာက င၀န်မြစ်ပေါ်တွင်ရှိသည်။ နှစ်တိုင်း မြစ်ကမ်းပါးပြိုသည်။ လေးမျက်နှာမှလူများမှာ တခြားအလုပ်ထက် အိမ်ပြောင်းအိမ်ရွှေ့လုပ်ရသည့်အလုပ်က ပိုများသည်ဟုပင် ထင်ပါသည်။ သည်လိုနှင့် ကျွန်တော်တို့ စာအုပ်များမှာလည်း သင်္ခါရတရားကို မလွန်ဆန်နိုင်။ ပျောက်ပျက်ကုန်ကြရသည်။ လေးမျက်နှာမှ ရေဆင်းသို့ပြောင်းလာတော့ ကျွန်တော်အိမ်မှာမရှိ။ ဖောင်ကြီးသင်တန်းတက်နေသည်။ မမတို့ သူတို့ဘာသာ သူတို့ ဖောင်ဖျက်လာကြတာဖြစ်သည်။ စာအုပ်ဆိုလို့ တစ်အုပ်မှတောင် ပါမလာဟု ထင်ပါသည်။ ပါတောင် အနည်းအကျဉ်းလောက်ပဲ ပါပါလိမ့်မည်။ ရေဆင်းမှ ရန်ကုန်သို့ပြောင်းလာကြတော့ အများဆုံးပစ္စည်းများမှာ စာအုပ်များဖြစ်၏။ ပီနန်အိတ်ကြီးနှင့် (၇) လုံးရှိသည်။ အခြား ကြီးကြီးမားမားပစ္စည်းဆိုလို့ ကုတင်နှင့် အိမ်ထောင်ပရိဘောဂ အနည်းငယ်သာ ဖြစ်၏။\nအဲလေ၊ ကွမ်းအကြောင်းပြောရင်းကနေ စာအုပ်တွေအကြောင်းရောက်သွားတယ်။ ဆောရီး။\n(၄) သည်ဘက်ခေတ် ကွမ်းယာ\nကွမ်းယာဆိုတော့ ကျွန်တော့်ဘ၀တွင် ယနေ့တိုင် မှတ်မိနေသေးသော ကွမ်းယာနှင့်ပတ်သက်သည့် အဖြစ်အပျက်ကလေး တစ်ခုလည်း ရှိခဲ့ပါသေး၏။\nကျွန်တော်ရေဆင်းရောက်တော့ အသက် ၂၈ နှစ်။ စိုက်ပျိုးရေးတက္ကသိုလ်မှ ဆရာများနှင့် သိပ်မပေါင်းဖြစ်။ စိုက်ပျိုးရေး သုတေသနက လူပျိုသိုးကြီးများနှင့် အဖွဲ့ကျသည်။ ကျောင်းရောက်တော့ ကျောင်းများပိတ်ထားသဖြင့် ဘာမှ အလုပ်မရှိ။ သည်တော့ သူတို့နှင့် လဖက်ရည်ဆိုင်ထိုင်သည်။ ညနေ တခါတလေ အရက်လိုက်သောက်ဖြစ်သည်။ အရက်က အမြဲသောက်ဖြစ်တာမဟုတ်။ ညနေတိုင်လျှင် သူတို့မသွားမနေနိုင် အမြဲသွားသည့်နေရာမှာ ကွမ်းယာဆိုင် ဖြစ်၏။ ထားပါတော့ နာမည်တော့။ သူတို့ အဲသည်ဆိုင်သွားလျှင် ကျွန်တော်လည်း သူတို့နှင့်အတူ လိုက်နေကျဖြစ်၏။ သို့သော် ကွမ်းယာဝယ်လို၍ သော်လည်းကောင်း၊ ကွမ်းစားချင်၍သော်လည်းကောင်း မဟုတ်။ သက်သက် အလုပ်မရှိ၍ ဖြစ်၏။\nတစ်နေ့တော့ ထိုဆိုင်မှအမျိုးသမီးက မဆီနှင့်မဆိုင် ကျွန်ုပ်ဘက်လှည့်ကာ ခင်ဗျားနော်၊ သူတို့နဲ့ပေါင်းတာ ကြည့်ပေါင်း။ ခင်ဗျားက ကျောင်းဆရာ ဟု အသားလွတ် ခွပ်လေသည်။ ကျွန်တော်က လက်ထောက်ကထိက၊ သူက ကွမ်းယာရောင်းသူ။\nနောက်ပြီး သူတို့နဲ့ကြည့်ပေါင်းပြောရအောင် ကျွန်တော့်မိတ်ဆွေများမှာ တစ်ယောက်မှ ကလေကချေမပါ။ အားလုံး အရာရှိကြီးများ၊ အရာရှိပေါက်စနများချည်းဖြစ်သည်။\nရင်ထဲ အတော်အောင့်သွားသော်လည်း ကျွန်တော် ဘာမှ ပြန်မပြောခဲ့ဟု မှတ်မိပါသည်။ နောက်တော့ သူ့ဆိုင်ကို ကျွန်တော် သိပ်မလိုက်ဖြစ်တော့။ ကိုအောင်လှိုင်တို့၊ ကိုထွန်းရွှေတို့ လဖက်ရည်ဆိုင်လောက်ရောက်သည့်အချိန်ကျမှ လိုက်သွားသည်။ အောင်မယ်၊ ကွမ်းယာရောင်းတယ်ဆိုပြီး အထင်မစမောလိုက်ပါနှင့်ခင်ဗျား။ ကျွန်တော်တို့လို ပြန်တမ်းဝင်အရာရှိပေါက်စန လခများလောက်တော့ ပျင်းတောင်ပျင်းသေးသည်။\nတခါကလည်း ဟင်္သာတတွင် စိုက်ပျိုးရေးမှ အရာရှိမမတစ်ယောက်ကို ကွမ်းယာရောင်းသည့် အမျိုးသမီးက အစ်မရယ်၊ ဒီ မဖြစ်စလောက်လခလေးနဲ့ လုပ်မနေစမ်းပါနဲ့။ ကျွန်မတို့လို ကွမ်းယာရောင်းစမ်းပါ ဟု ပြောလေရာ အရာရှိမမမှာ အနာပေါ် တုတ်ကျလျှက် ဟင်၊ နင့်ကွမ်းယာကို ငါ၊ အခုချက်ချင်း ထရောင်းလို့ရတယ်။ ငါ့ရာထူးကို နင်လိုချင်ပါတယ်ဆိုလို့ အခုချက်ချင်း ရနိုင်မလား ပြောစမ်းဟု ကက်ကက်လန် ရန်တွေ့လိုက်ရာ ဟိုခမျာ ဇက်ကလေးပုသွားရသည်ဟု ကြားဖူးလေသည်။\nကျွန်တော်ထင်တာပြောရလျှင် ကွမ်းယာကို လူငယ်လူကြီးတို့ အသည်းအသန် စားလာကြတာ ၈၈ အရေးအခင်းနောက်ပိုင်းမှ ဖြစ်မည် ထင်ပါသည်။ ဘာကြောင့်လဲတော့ မသိပါ။ ကျွန်တော်တို့ ကျောင်းသားဘ၀က ကွမ်းယာယဉ်ကျေးမှုမှာ သည်မျှ မထွန်းကားသေး။ ခုတော့ သူတို့ကွမ်းစားတာက ကွမ်းကိုကြိုက်လို့ စားရုံမဟုတ်တော့ဘဲ (လူကြီးတွေပြောသလို) အရူးစား၊ အပေါစား စားခြင်းဖြစ်၏။ ကျွဲစား၊ နွားစား စားခြင်းဖြစ်၏။ ကွမ်းကို ဘူးလိုက်ဆောင်ထားကာ တစ်ယာမကုန်မီ နောက်တစ်ယာကို ထိုးထည့်ပြီး အဆက်မပြတ်စားခြင်းဖြစ်၏။\nကျွန်တော့်မိတ်ဆွေကိုသောင်းတန်ဆိုလျှင် ဘယ်နေရာရောက်လိုက်၊ ရောက်လိုက် ကွမ်းယာဆိုင်ကိုသာ ဦးစွာရှာလေသည်။ စကားပြောလျှင် ကွမ်းယာပလုပ်ပလောင်းနှင့်။ ဤသည်ကို ကျွန်တော်က နည်းနည်းမှမကြိုက်။ ကိုမိုးဦးဆိုလျှင်လည်း ပင်နင်ဆူလာကပြန်တော့မည်ဆိုလျှင် ကွမ်းကို တစ်ပတ်စာ အထုပ်လိုက် သယ်သွားလေ့ရှိ၏။\nကျွန်တော့်အမျိုးသမီး၏ ညီမ၏ ယောက်ျား၏ အစ်ကို (ဘယ်လိုစပ်ရမှန်းတောင်မသိတော့) မှာ ကွမ်းကြောင့် ပါးစောင်ကင်ဆာ ဖြစ်ကာ ပါးများပဲ့ကျလျှက် များမကြာမီကာလက အသက်ဆုံးပါးခဲ့ဖူးလေသည်။ မိမိတို့ရှေ့မှာ မိမိတို့ မောင်ဖွားတစ်ယောက်လုံး ကွမ်းဖြင့် အသက်သေခဲ့ရသည့်တိုင် သူ့အိမ်သားများမှာ ကွမ်းကို မဖြတ်နိုင်။ ယခုထိ အသည်းအသန်စားတုံး ဖြစ်၏။ သိပ်မကြာ ခင် နောက်တစ်ယောက် ကင်ဆာဖြစ်ရန် သေချာနေပါသည်။\nကျွန်တော်တို့ တစ်မိသားစုလုံး၊ တစ်ယောက်မှ ကွမ်းမစား၊ ဆေးလိပ်မသောက်ပါ။ ရန်ကုန်မှ ကျွန်တော်တို့အိမ်တွင် မည်သည့် ဧည့်သည်ကိုမှ ကွမ်း၊ ဆေးလိပ်များဖြင့် ဧည့်မခံပါ။ ကွမ်းစားတတ်၊ ဆေးလိပ်သောက်တတ်သည့် ဧည့်သည်များကိုလည်း အပြင်၌သာ စား/သောက် စေပါသည်။ မည်သို့မှ မထင်ပါနှင့်။ ကျွန်တော်တို့အိမ်လာလျှင် ကျွန်တော်တို့စည်းကမ်းကို လိုက်နာရ ပါမည်။ အရက်သောက်လာသူများကိုလည်း လက်မခံပါ။\nကွမ်းစားခြင်းကို လုံးဝဖြတ်ရမည်ဟု မဆိုလို။ ဥပဒေဖြင့် ကွမ်းမရောင်းရ။ ကွမ်းစားသူများကို ထောင်ချမည်ဟု လုပ်မှာကိုလည်း မလိုလားပါ။ အလွန်အကျွံမဖြစ်အောင် ထိန်းရန်သာ လိုပါသည်။ ပြည်သူလူထုကို ထိထိရောက်ရောက် ပညာပေးရန် လိုပါသည်။ ထို့ပြင် ကွမ်းယာထဲထည့်စားသည့် အန္တရာယ်ဖြစ်စေသော ပေါက်တတ်ကရဆေးများကိုလည်း ထိန်းချုပ်ရန် လိုပါသည်။ ဤသည်တို့မှာ မူးယစ်စေတတ်သည့်ဆေးဝါးများဖြစ်လျှင် မူးယစ်ဆေးဝါးဥပဒေဖြင့် ထိန်းချုပ်လို့ရနိုင်ပါသည်။\nနောက်ပြီး ကွမ်းယာရောင်းသည့်ဆိုင်များကို လိုင်စင်လုပ်ခိုင်းပါ။ သူတို့ကိုလည်း ပညာပေးသင်တန်းများ တက်ခိုင်းပါ။ အသက် (၁၈) နှစ်အောက် ကလေးများကို အရက်၊ ဆေးလိပ်၊ ကွမ်းယာရောင်းခြင်းကို ကန့်သတ်ပိတ်ပင်ပါ။ ဤသည်ကိုမှ မလိုက်နာလျှင် အရေးယူပါ။\nကွမ်းတံတွေးထွေးသည့်ကိစ္စကိုမူ ကွမ်းသွေးသာမက အခြား မည်သည့်အမှိုက်မှ မပစ်ရ။ တံတွေကို တွေ့ကရာမထွေးရစေရန် လုပ်ပါ။ ဥပဒေထုတ်ပါ။ မိလျှင် ပြတ်ပြတ်သားသား အရေးယူပါ။ အရေးကြီးသည်မှာ တရားဥပဒေစိုးမိုးရေးနှင့် လူအများ ဥပဒေကို လေးစားလိုက်နာလာကြရန် ဖြစ်ပါသည်။ ဤကဲ့သို့ ဥပဒေအသက်ဝင်လာရန်မှာ တရားဥပဒေစိုးမိုးရေးကို လက်တွေ့ အကောင်အထည်ဖော်နေသူ ၀န်ထမ်းများအပေါ် များစွာ မူတည်နေပါသည်။ လိုင်းကြေးယူပြီး သုံးလုံးဒိုင်တွေကို ဖွင့်ခွင့်ပေး ထားခြင်းမျိုးဆိုလျှင်တော့ ဥပဒေပေါင်း နှစ်သိန်းခုနစ်သောင်းလောက် ထုတ်ထားလဲ မောင်ထုတ်သာ ဖြစ်ပါလိမ့်မည်။ ဘာမှ ထူးလာလိမ့်မည် မဟုတ်ပါ။\nလူကြီးတွေကလည်း လူငယ်တွေအတွက် စံနမူနာပြဖြစ်အောင် နေပြပါ။ ကိုယ်ကိုယ်နှိုက်က ဆေးလိပ်သောက်နေလျှင် ကိုယ့်သားသမီးကို ဆေးလိပ်မသောက်အောင် မည်ကဲ့သို့ ဆုံးမပါမည်နည်း။ ကိုယ်ကိုယ်နှိုက်က ကွမ်းစားနေလျှင် ကိုယ့်သားသမီးကို ဘယ့်နှယ်လုပ် ကွမ်းမစားအောင် သွန်သင်ပါမည်နည်း။\nလူငယ်များအား သူတို့နေချင်သလို နေပါစေ။ သို့သော် ဘောင်ကျော်မသွားပါစေနှင့်။ ဆုံးမစရာရှိလျှင် ဆုံးမပါ။ နားလည်အောင် ပြောဆိုဆုံးမဘို့လိုပါသည်။\nကြိုက်လို့စားသည်ဆိုလျှင်ပင် ကွမ်းယာကို ထိန်းထိန်းသိမ်းသိမ်း စားနိုင်သူများဖြစ်ကြပါစေသတည်း။\nပက်ကနဲ တွေ့ကရာကို ကွမ်းသွေးထွေးသူများ မဖြစ်အောင် မိမိကိုယ်မိမိ၊ မိမိအသိနှင့်မိမိ ထိန်းနိုင်ကြသူများ ဖြစ်ကြပါစေကုန်သတည်း။\n၁၉ ဇွန်လ၊ ၂၀၁၆။ ၁း၀၁ နာရီ\nPosted by အေးငြိမ်း at 12:06 AM


:: My Little World ::: နိုဝင်ဘာ လက်ဆောင်\nမနေ့ က နိုဝင်ဘာလအတွက် ပထမဆုံး လက်ဆောင် ရတယ်။\nလူကြုံနဲ့ထည့်ပေးလိုက်မယ် ဆိုတာကို စက်တင်ဘာလ ကုန်ပိုင်းက အီးမေး နဲ့ပို့ ပြောတယ်။ အရမ်းကို အံ့သြ၀မ်းသာ သွားခဲ့တယ်။ အခုလို မမေ့ပဲ သတိရ၊ အမှတ်ရ နေမယ်လို့မထင်ခဲ့ဘူးလေ။ ကျွန်မဆို လက်ဆောင်ပေးဖို့ ဘယ်တော့မှ သတိမရဘူး၊ နီးမှ၊ ဒါမှမဟုတ် အဲဒီရက်မှာ တစ်ယောက်ယောက်က သတိပေးမှသာ အီးမေးလေးပို့ ပြီး ဆုတောင်းလေး လုပ်တတ်တာ။ သတိပေးမယ့် သူမရှိရင် ရက်ကျော်သွား တတ်သေးတယ်။ သိတတ်မှု့ က အဲဒီလို ကွာတာလေ။ လူကြုံနဲ့ ဆိုတော့ ပစ္စည်း သေးသေးလေးပဲ ထည့်ပေးလို့ ရတယ်၊ တခြား လိုချင်တာရှိရင်ပြောပါ၊ ၀ယ်ပေးမယ်၊ ဒါမှမဟုတ် လိုချင်တာရှိရင် ၀ယ်လိုက်ပါ ပိုက်ဆံကိုပို့ ပေးမယ် ဆိုတဲ့ စာသားတွေ ဖတ်ပြီး အပြုံးတွေ လှိုင်နေခဲ့တာပေါ့။ လူကြုံရောက်ရင် ဖုန်းဆက် လိမ့်မယ်၊ လူကြုံက နိုဝင်ဘာ ပထမအပတ်ထဲ ရောက်မယ် ထင်တယ်ပြောလို့မျှော်နေခဲ့တာ။ မနေ့ က ဖုန်းဆက်လာတာနဲ့ချိန်းပြီး ထည့်ပေးလိုက်တဲ့ ပစ္စည်းကို သွားယူဖြစ်ခဲ့တယ်။ ကိုယ်အမြဲ သုံးလေ့ရှိတဲ့ ပစ္စည်မျိုးမဟုတ်ပေမယ့် ဒီပစ္စည်းလေးကိုတော့ ပေးတဲ့သူရဲ့ မေတ္တာတရားကြောင့် သုံးဖြစ်မယ် ထင်ပါတယ်။\nအခု ဒီနေရာမှာသာ အမှတ်တရ အနေနဲ့ ရေးနေမိတာ။ ခုချိန်အထိ ထည့်ပေးလိုက်တဲ့ ပစ္စည်းရပြီဆိုတာကို ဖုန်းဆက် မပြောရသေးဘူး။ ကျေးဇူးတင်တယ်၊ ဘာညာဆိုတဲ့ စကားတွေ မပြောတောင် ပစ္စည်းလက်ခံရပြီးရင် ရတယ်ဆိုတာလေးကို အကြောင်းကြားသင့်တယ်ဆိုတာ သိပေမယ့် မလုပ်ဖြစ်ဘူး။ ကိစ္စတော့ မရှိပါဘူး ကျွန်မ စိတ်၊ ကျွန်မ ပုံစံ၊ ကျွန်မ အကျင့်တွေကို သိနေတယ်ဆိုတော့ ဘာမှ မပြောလဲ၊ ထုံးစံအတိုင်းပဲ ဆိုတာ သိပြီး ဘယ်လိုမှ နေမှာ မဟုတ်ပါဘူး။ နောက်ကြုံလို့ဖုန်းဆက်ဖြစ်မှပဲ ပြောလိုက်တော့မယ်။\nPosted by Nay Nay Naing at 11/08/2008 07:09:00 PM\nရေမွှေးက ဘာ နာမည်လဲဟင် သိချင်လို့\nSunday, November 09, 2008 8:37:00 AM\nkom: sin dan lar: N2 လက်ဆောင်ရတာ ရေမွေး လောင်းမလား။\nမမကေအိုအမ်က လောင်းမလားတဲ့..ရေမွှေးဆ်ုတာ ဆွတ်ရတာဟုတ်ဘူးလား..လောင်းလိုက်ရင်ကုန်သွားမှာပေါ့:P\nSunday, November 09, 2008 1:04:00 PM\nသင်တို့နှစ်ယောက်သည် မည်သည့်အခါမျှ စုံထောက်ကျော်များ ဖြစ်လာဘွယ်ရာမရှိ။\nကျွန်ုပ်အဖို့ကား N3 ရေးထားသော စာပိုဒ်မှတဆင့် သဲလွန်စ များကို လယ်ပြင်တွင် ဆင်သွားသကဲ့သို့ ထင်းထင်းကြီး မြင်နေရချေသည်တကား။\nအလွန် ဒုန်းဝေးဟန်တူသော သင်တို့နှစ်ဦး နားလည်သဘောပေါက်စေရန် ကျွန်ုပ်ရှင်းပြပါအံ့။\nပထမအချက်....“လူကြုံနဲ့မို့ ပစ္စည်းသေးသေးလေးဘဲ ထည့်ပေးလိုက်တယ်ဆိုသောအချက်”ကို သတိပြုပါ။ ဤအချက်သည် ဤအမှုအတွက် အင်မတန် အရေးကြီးသည်။\nဒုတိယအချက်.....“ကိုယ်အမြဲသုံးလေ့ရှိတဲ့ ပစ္စည်းမျိုးမဟုတ်” ဆိုတာကို သတိပြုပါ။\nတတိယအချက်....“ပေးပို့သူက ဖုန်းဆက်ပြောကြားခြင်းမဟုတ်ဘဲ အီးမေးလ်ကတဆင့် ပြောသည်ဆိုတော့” ပေးပို့သူသည် တယ်လီဖုန်းခကို နှမြောတတ်သူ (တနည်းအားဖြင့်) လက်ဆောင်ဝယ်ရာတွင် နည်းနည်း နှမြောတတ်သူဖြစ်ရချေမည်။\nစတုတ္ထအချက်.....“လက်ဆောင်ရပြီး ချက်ခြင်း ပြန်ဖုန်းမဆက်သေးပုံထောက်တော့” N3 တယောက် မှန်းချက်နဲ့ နှမ်းထွက်မကိုက် ဖြစ်နေပုံလည်းရသည်။\nဤသို့သော သဲလွန်စများကို စုပေါင်း၍ ကောက်ချက်ဆွဲလိုက်သော အဆိုပါလက်ဆောင်သည် “နားဖာကလော်တံ” ဖြစ်ဘို့ ကျိန်းသေသလောက်ဖြစ်သွားချေပြီ။ ယနေ့မှစ၍ N3 တယောက် မှန်မှန်ကြီး နားကလော်တော့အံ့။ အကျိုးဆက်အဖြစ် အကြားအာရုံများ ပိုမိုထက်မြက်လာအံ့။\n(အဟီး.....ကောက်ချက်မှားသွားခဲ့ရင်လည်း ဦးရှံစားရဲ့ လက်သုံးစကားဖြစ်တဲ့....“မှားတဲ့အခါလည်း မှားပေမပေါ့”.....ဆိုတဲ့ စကားနဲ့ တောင်းပန်လိုက်ပါတယ်။း-) )\nသိနေတယ်နော် ဘာလက်ဆောင်လဲ ဆိုတာကို\nဆင်ဒဏ်လာ နှင့် အစ်မ ခင်ဦးမေ ... လုံးဝ ပြောမပြဘူး။ :D\nကိုပေါ ခန့် မှန်းတာ မမှန်၍ မှားပါသည်။ (ရေးထားသည်များကို ဖတ်ပြီး အလွန်သဘောကျမိပါကြောင်း..)\nရှင်းမင်း ပြောသော ပစ္စည်းမှာမူကား လက်ဆောင်ရရှိသော ပစ္စည်းနှင့် လုံးဝ နည်းစပ်မှု့ မရှိပါ။\nP.S နောက်ရမယ့် ပစ္စည်းတွေများကို စာရင်းလုပ်၍ ဖော်ပြပါမည်။ :"> ကြွားချင်လွန်လွန်းလို့မဟုတ်ပါ။ ဘာပစ္စည်များရသည် ဆိုသည့် အကြောင်းကို မှန်းသူတွေ အချိန်ကုန် ၊ မှန်းချက်များ လွဲလျှင် စိတ်မကောင်းဖြစ်ကုန်မည်ကို စိုးရိမ်သည့် စေတနာကြောင့်ရယ်ပါ။ ထိုပစ္စည်းများ ဘယ်တော့ လက်ခံရရှိမည် ဆိုသည်ကို ရက်အတိအကျ မသိရသေးပါ။ မကြာမီ လာမည် မျှော်.. ဆိုသကဲ့သို မကြာတော့မည့် အချိန်တစ်ခုကို နေ့ စဉ်နေတိုင်း မျှော်နေရပါသည်။\nTo SDL >> အရင်ရက်တွေက ဒီနာမည်ကို ဘယ်လို ခေါ်ရမယ်မှန်းမသိ ဖြစ်နေတာ ဒီနေ့ကိုပေါ ရေးထားတာ ဖတ်ပြီးမှ ဆင်ဒဏ်လာ လို ခေါ်ရမယ်ဆိုတာ သိရတော့တယ်\nSunday, November 09, 2008 6:43:00 PM\nMonday, November 10, 2008 9:32:00 AM\nနာမည်ရင်းက ralnadnis လား.. လာဒန်ဆင်း.. ဆားဒလင်း ဟမ် ဖစ်နိုင်ပါဝူး.. ပိုင်ရှင် ကိုယ်တိုင် ရှင်းကာမှ ပိုရှုပ် ကုန်ပီ..\nလုပ်ကြပါဦး ဒီတိုင်းကြည့်မနေ ပါနဲ့.. :P\nMonday, November 10, 2008 10:56:00 AM\nsin dan lar >> နာမည်အရင်းက စန္ဒာလင်း.. နဲ့ တူတယ်.. ဟုတ်လား.. ကိုပေါကို အားကျလို့ပေးထားတဲ့ သဲလွန်စကို အသုံးပြုပြီး ခန့် မှန်း ကြည့်လိုက်တာပါ.. မမှန်ရင်တော့ မှားလေ့မပေါ့. :P မှားတယ်ဆိုလည်း အမှန်ပြင်ပေးလို့ ရပါတယ်..\n!i! >> ကျွန်မ ဒီအတိုင်းကြည့်မနေဘူးနော်။ ဖြစ်နိုင်မယ် ထင်တဲ့ နာမည်တစ်ခုကို ၀င်ပြီး ခန့် မှန်းလိုက်ပါတယ်။\nကဲ... လင်းဒန်စာ များလား။ အင်း..တစ်ယောက်ယောက်များ ပေါက်ကရတွေးမိရင် မခက်ပေလော။\nလက်ဆောင်ကို cold caseမှ စုံထောက်Lillyအိုက်တင်နဲ့\nနားဆွဲလဲ ဖြစ်နိုင်ပါသည်။ သို့သော် ပေးပို့သူသည်\n"ကျွန်မ စိတ်၊ ကျွန်မ ပုံစံ၊ ကျွန်မ အကျင့်တွေကို သိနေတယ်ဆိုတော" ကိုထောက်ရှုခြင်းဖြင့် နေနေနှင့် နားဆွဲ အမြင်မတော် ဆင်တော်နဲ့ခလောက် ဖြစ်မယ်ကို သိမည်။ သို့ကြောင့် မဖြစ်နိုင်။\nလက်ပတ် နာရီဖြစ်နိုင်ပါသည်။ သူနာရီပတ်သည်ကို ဘယ်တော့မှ မတွေ့ပါ။\nပုံ မမမွန် :P\nMonday, November 10, 2008 11:38:00 AM\n!i! နှင့် thuhninsee ရက်စက်လိုက်ကြတာ..ခွီခွီ..ခန့်မှန်းထားတဲ့နံမည်တွေဖတ်ပြီး အူတက်နေပါသည်။\nN3 မှန်ပါတယ်..မာတာနဲ့ပီတုပေးထားတဲ့ နံမည်ပါ..\nsin dan lae က ကိုယ့်ဘာသာလျှာရှည်ထားတာပါ။\nMonday, November 10, 2008 9:51:00 PM\nစုံထောက်ကြီး မမမွန် >> မမမွန်ပြောတဲ့ အပေါ်ကအချက်တွေ အကုန်မှန်ပြီး အောက်ဆုံးခန့် မှန်းတာလေးမှ လွဲသွားပါတယ်..\nSDL >> Blog အတော်များများမှာ ကွန်မန့် ရေးတာတွေ့ မိသလိုပဲ... ဖတ်ပဲ ဖတ်တာလား မရေးဘူးလား..


အမေစု ပန်းချီကားချပ်နဲ့ ပတ်သတ်ပြီး ချစ်သုဝေ ဖြေရှင်းပါပြီ – Daily Feed MM\nအမေစု ပန်းချီကားချပ်နဲ့ ပတ်သတ်ပြီး ချစ်သုဝေ ဖြေရှင်းပါပြီ\nAdmin_John | June 26, 2020 | Cele | No Comments\nယခု သတင်းကို ( Chit Thu Wai ) စာမျက်နှာမှ တစ်ဆင့် ပြန်လည် မျှဝေ တင်ဆက်ခြင်း ဖြစ်ပါသည်ကျွန်မဖေဖေရေးဆွဲသော ပန်းချီပုံတစ်ခုနှင့်ပတ်သက်၍ အနည်းငယ်ပြောဖို့ ရှိလာပါသည်။ အဲဒီနေ့က လူထုါင်းဆောင်\nအဲဒီနေ့က လူထုါင်းဆောင် အမေ့မွေးနေ့။ ကျွန်မဖေဖေက မွေးနေ့ပန်းချီကား တစ်ချပ် ဆွဲထား၍ ဖေဖေ့အိမ်သို့ သွားပါသည်။ရည်ရွယ်ချက်က ကျွန်မတို့ ပန်းချီကားနှင့် အမှတ်တရမွေးနေ့ဆုမွန်တောင်းဖို့ပါ။ ရိုးရိုးသားသားပြောရရင်\nဖေဖေနှင့် ခင်ပွန်းသည် ကိုးကွယ်သော ဗုဒ္ဓဘာသာ အပေါ် ကျွန်မက မလေးမစား စော်ကားသည်ဟု ထင်မြင်ချက်အချို့နှင့်ပတ်သက်၍ အခုထိကျွန်မ နားမလည်နိုင်သေးပါ။ကျွန်မတို့မိသားစုအလှူ ဘုရားကျောင်းဆောင်၊ မုခ်ဦး၊\nတန်ဆောင်း၊ ကထိန် အလှူများကိုဖော်ပြ၍လည်း မရှင်းပြချင်ပါ။ ထိုအလှူများသည် သဒ္ဒါ၍ လှူချင်လို့ လှူခဲ့ခြင်းဖြစ်ပါသည်။ ထိုအလှူများ၏ မှတ်တမ်းမှတ်ရာ ဓါတ်ပုံများစွာသည်လဲ ဒီလူမှုကွန်ယက်ပေါ်တွင် များစွာရှိပါသည်။ဒီ\nကားနှင့်ပတ်သက်၍ ကျွန်မမှာ အားနည်းချက်တစ်ခုရှိခဲ့ပါသည်။ ဥဏ္ဏလုံမွှေးရှင်တော်နှင့် ပတ်သက်၍ ပန်းချီကားထဲ ထည့်ဆွဲသင့်၊မသင့်ကိုတော့ ကျွန်မဖေဖေကို အကြံဉာဏ်မပေးနိုင်ခဲ့ပါ။ဘာကြောင့်ဆိုရင် ကျမလုံးဝ မကြား\nဖူးလို့ဟုသာ အမှန်အတိုင်းဝန်ခံပါသည်။ ဥဏ္ဏလုံမွှေးရှင်တော် သင်္ကေတအနက်အဓိပ္ပါယ်ကို ကျွန်မ အခုမှပင် ဆရာတော်တွေကိုလျှောက်၊ လူကြီးတွေကိုမေး လုပ်ရပါသည်။ဒါနှင့်ပတ်သက်၍လဲ ကျွန်မဖေဖေမှ ဆရာတော်\nကြီးအားလျောက်ထားမေးမြန်း၍ သိရှိနားလည်ကာလေ့လာမှုချို့ယွင်းချက်ကြောင့်သော်လည်းကောင်း၊ နားလည်မှုလွဲမှား၍သော်လည်းကောင်း ၂၁ရက် ဇွန်လက တောင်းပန်ထားပါသည်။ ကျွန်မသည် ခရစ်ယာန် ဘာသာဝင်ဖြစ်\nပါသည်။ကျွန်မရဲ့ဇာတိ အမိနိုင်ငံသည် ဗုဒ္ဓသာသနာထွန်းကားရာ မြန်မာနိုင်ငံဖြစ်ပါသည်။ ကျွန်မဖေဖေ နှင့် ခင်ပွန်း သည် ဗုဒ္ဓသာသနာကို ဆည်းကပ်ပူဇော်သည်။ ကျွန်မ မယ်သီလရှင်မဝတ်ပါ။ သို့သော်,, ဦးဇင်းဆရာတော်များနှင့် မယ်သီလရှင်ဆရာလေး များကိုတော့ ရှိခိုးကန်တော့ပါသည်။ဘာကြောင့် ကန်တော့လဲ ? ဟုမေးလျှင် လေးစားကြည်ညို၍ ဟုသာ ဖြေပါမည်။ ဒီလိုကန်တော့လို့ ကျွန်မနှင့် ဘာသာတူအချို့မှ ပြောဆိုမှုများရှိရင်လဲ ချစ်ခြင်း၊မုန်း\nခြင်း မဖြစ်ပါ။ ကိုလင်းပြောသောစကားတစ်ခွန်းကို အမြဲမှတ်ထားသည်။ ” လူတစ်ဦးချင်း,တစ်ယောက်ချင်းဟာ သူ့ရဲ့ဘာသာရေးနဲ့ပတ်သက်ရင် သူ့နှလုံးသားမှာ ကိန်းဝပ်နေရင်ပြီးတာဘဲ။တရားတွေကို လုပ်နိုင်၊မလုပ်နိုင် ကတော့\nဘဝကြီးထဲမှာ သူဘယ်လိုရပ်တည်ရှင်သန်မလဲ အပေါ်မှာ မူတည်တာဘဲ ” တဲ့။\nကိုလင်းရဲ့ ဒီစကားကြောင့် ကျွန်မရဲ့ဘာသာတရားအပေါ်လဲ ပိုမိုယုံကြည်ခိုင်မာလာသလို, တစ်ပါးသူ၏ဘာသာတရားအပေါ်လည်း လေးစားမှု ပိုမိုခဲ့ပါသည်။ အားလုံး စိတ်နှလုံးချမ်းမြေ့ပါစေ\nယခု သတင္းကို ( Chit Thu Wai ) စာမ်က္ႏွာမွ တစ္ဆင့္ ျပန္လည္ မွ်ေဝ တင္ဆက္ျခင္း ျဖစ္ပါသည္ကြၽန္မေဖေဖေရးဆြဲေသာ ပန္းခ်ီပုံတစ္ခုႏွင့္ပတ္သက္၍ အနည္းငယ္ေျပာဖို႔ ရွိလာပါသည္။ အဲဒီေန႔က လူထုါင္းေဆာင္\nအဲဒီေန႔က လူထုါင္းေဆာင္ အေမ့ေမြးေန႔။ ကြၽန္မေဖေဖက ေမြးေန႔ပန္းခ်ီကား တစ္ခ်ပ္ ဆြဲထား၍ ေဖေဖ့အိမ္သို႔ သြားပါသည္။ရည္႐ြယ္ခ်က္က ကြၽန္မတို႔ ပန္းခ်ီကားႏွင့္ အမွတ္တရေမြးေန႔ဆုမြန္ေတာင္းဖို႔ပါ။ ႐ိုး႐ိုးသားသားေျပာရရင္\nေဖေဖႏွင့္ ခင္ပြန္းသည္ ကိုးကြယ္ေသာ ဗုဒၶဘာသာ အေပၚ ကြၽန္မက မေလးမစား ေစာ္ကားသည္ဟု ထင္ျမင္ခ်က္အခ်ိဳ႕ႏွင့္ပတ္သက္၍ အခုထိကြၽန္မ နားမလည္ႏိုင္ေသးပါ။ကြၽန္မတို႔မိသားစုအလႉ ဘုရားေက်ာင္းေဆာင္၊ မုခ္ဦး၊\nတန္ေဆာင္း၊ ကထိန္ အလႉမ်ားကိုေဖာ္ျပ၍လည္း မရွင္းျပခ်င္ပါ။ ထိုအလႉမ်ားသည္ သဒၵါ၍ လႉခ်င္လို႔ လႉခဲ့ျခင္းျဖစ္ပါသည္။ ထိုအလႉမ်ား၏ မွတ္တမ္းမွတ္ရာ ဓါတ္ပုံမ်ားစြာသည္လဲ ဒီလူမႈကြန္ယက္ေပၚတြင္ မ်ားစြာရွိပါသည္။ဒီ\nကားႏွင့္ပတ္သက္၍ ကြၽန္မမွာ အားနည္းခ်က္တစ္ခုရွိခဲ့ပါသည္။ ဥဏၰလုံေမႊးရွင္ေတာ္ႏွင့္ ပတ္သက္၍ ပန္းခ်ီကားထဲ ထည့္ဆြဲသင့္၊မသင့္ကိုေတာ့ ကြၽန္မေဖေဖကို အႀကံဉာဏ္မေပးႏိုင္ခဲ့ပါ။ဘာေၾကာင့္ဆိုရင္ က်မလုံးဝ မၾကား\nဖူးလို႔ဟုသာ အမွန္အတိုင္းဝန္ခံပါသည္။ ဥဏၰလုံေမႊးရွင္ေတာ္ သေကၤတအနက္အဓိပၸါယ္ကို ကြၽန္မ အခုမွပင္ ဆရာေတာ္ေတြကိုေလွ်ာက္၊ လူႀကီးေတြကိုေမး လုပ္ရပါသည္။ဒါႏွင့္ပတ္သက္၍လဲ ကြၽန္မေဖေဖမွ ဆရာေတာ္\nႀကီးအားေလ်ာက္ထားေမးျမန္း၍ သိရွိနားလည္ကာေလ့လာမႈခ်ိဳ႕ယြင္းခ်က္ေၾကာင့္ေသာ္လည္းေကာင္း၊ နားလည္မႈလြဲမွား၍ေသာ္လည္းေကာင္း ၂၁ရက္ ဇြန္လက ေတာင္းပန္ထားပါသည္။ ကြၽန္မသည္ ခရစ္ယာန္ ဘာသာဝင္ျဖစ္\nပါသည္။ကြၽန္မရဲ႕ဇာတိ အမိႏိုင္ငံသည္ ဗုဒၶသာသနာထြန္းကားရာ ျမန္မာႏိုင္ငံျဖစ္ပါသည္။ ကြၽန္မေဖေဖ ႏွင့္ ခင္ပြန္း သည္ ဗုဒၶသာသနာကို ဆည္းကပ္ပူေဇာ္သည္။ ကြၽန္မ မယ္သီလရွင္မဝတ္ပါ။ သို႔ေသာ္,, ဦးဇင္းဆရာေတာ္မ်ားႏွင့္ မယ္သီလရွင္ဆရာေလး မ်ားကိုေတာ့ ရွိခိုးကန္ေတာ့ပါသည္။ဘာေၾကာင့္ ကန္ေတာ့လဲ ? ဟုေမးလွ်င္ ေလးစားၾကည္ညိဳ၍ ဟုသာ ေျဖပါမည္။ ဒီလိုကန္ေတာ့လို႔ ကြၽန္မႏွင့္ ဘာသာတူအခ်ိဳ႕မွ ေျပာဆိုမႈမ်ားရွိရင္လဲ ခ်စ္ျခင္း၊မုန္း\nျခင္း မျဖစ္ပါ။ ကိုလင္းေျပာေသာစကားတစ္ခြန္းကို အၿမဲမွတ္ထားသည္။ ” လူတစ္ဦးခ်င္း,တစ္ေယာက္ခ်င္းဟာ သူ႔ရဲ႕ဘာသာေရးနဲ႔ပတ္သက္ရင္ သူ႔ႏွလုံးသားမွာ ကိန္းဝပ္ေနရင္ၿပီးတာဘဲ။တရားေတြကို လုပ္ႏိုင္၊မလုပ္ႏိုင္ ကေတာ့\nဘဝႀကီးထဲမွာ သူဘယ္လိုရပ္တည္ရွင္သန္မလဲ အေပၚမွာ မူတည္တာဘဲ ” တဲ့။\nကိုလင္းရဲ႕ ဒီစကားေၾကာင့္ ကြၽန္မရဲ႕ဘာသာတရားအေပၚလဲ ပိုမိုယုံၾကည္ခိုင္မာလာသလို, တစ္ပါးသူ၏ဘာသာတရားအေပၚလည္း ေလးစားမႈ ပိုမိုခဲ့ပါသည္။ အားလုံး စိတ္ႏွလုံးခ်မ္းေျမ့ပါေစ\nပရိသတ်ကို ပျော်တော်ဆက်ပေမယ့် ကိုယ်တိုင်တော့ ဒုက္ခရောက်လို့ ဖိနပ်ချုပ်နေရတဲ့ သရုပ်ဆောင် ပါကျဲ\nမွေးနေ့မှာ ကိုဗစ်ကာကွယ်ရေးအတွက် ထိရောက်တဲ့ အလှူတစ်ခု လုပ်ခဲ့တဲ့ အကယ်ဒမီ ခိုင်သင်းကြည်\nဝါရင့် သရုပ်ဆောင်ဦးတင်မြင့်ကို မျက်ရည်ကျအောင် လုပ်ခဲ့ပြန်တဲ့ ဖြူဖြူထွေး


မိုးတိမ်၏ ဘာညာသာရကာ နေကြာ ကွာစိ: March 2007\nAdobe ဟာ အဆင့်မြင့် ထုတ်ကုန်တွေနဲ့ နာမည်ကြီးချမ်းသာလာတဲ့ ကုမ္ပဏီတစ်ခုဖြစ်ပါတယ်။ သူ့ရဲ့နာမည်ကြီး Application ဖြစ်တဲ့ Photoshop, Illustrator, Acrobat, Premier Pro စတဲ့ Software တွေကို လူသုံးများပါတယ်။ အခုဆိုရင် Adobe ဟာ သူ့ရဲ့ CS3 Package ကိုဈေးကွက်ကိုတင်ဖို့ တာစူးနေပါပြီ။ Amazon.com မှာ ရောင်းချမယ့် ဈေးနှုန်းတွေတောင် သိနေရပါပြီ။ CS3 Package မှာ Software ပေါင်း ၂၁ မျိုးပါဝင်မှာဖြစ်ပါတယ်။ အရင် Micromedia ပိုင်ဆိုင်တဲ့ Flash, Firework, Dreamwaver ကိုပါ။ Adobe က နည်းပညာဝယ်ယူပြီး CS3 Package မှာ ထည့်သွင်းထုတ်လုပ် ထားပါတယ်။ သူတို့ရဲ့ Interface တွေဟာ ဘယ်လိုဖြစ်လာမယ် ဆိုတာကိုတော့ မသိသေးပါဘူး။ လောလောဆယ် Adobe က Photoshop ကိုပဲ Beta Version အဖြစ်ပေးထားတာပါ။ ဈေးနှုန်းတွေကတော့\nAdobe Creative Suite CS3 Master Collection = $2499,\nAdobe Creative Suite CS3 Web Premium = $1599,\nAdobe Creative Suite CS3 Design Premium = $1599 နဲ့\nAdobe Creative Suite CS3 Production Premium = $1199 အသီးသီးတို့ ဖြစ်ကြပါတယ်။ အဲ့ဒီထုတ်ကုန်အများစုကို April 20 ရက်နေ့လောက်မှာ ထွက်မယ်လို့ ပြောထားပါတယ်။ ဒါပေမယ့် Master Collection အတွက်ဆိုရင် July လ အထိစောင့်ရလိမ့်မယ်လို့ မှန်းဆကြပါတယ်။ Adobe က ဒီတစ်ခါ သူတို့ ထုတ်ကုန်အသစ်ထုတ်လုပ်မှုဟာ သူတို့ထုတ်ကုန်သမိုင်းမှာ အကြီးမားဆုံးနဲ့ အများဆုံးပဲလို့ပြောပါတယ်။ စုစုပေါင်း Software ၂၁ မျိုးကြီးတောင်ဆိုတော့ ဘယ်လိုလူမျိုးက ဒီလောက်အများကြီး ၀ယ်သုံးမလဲ မသိဘူးနော်.....\nရေးသားသူ - မိုးတိမ် at 2:00 PM0comments\nကွန်ပျူတာ အသုံးပြုသူတော်တော်များများဟာ ကိုယ့်ကွန်ပျူတာရဲ့ Temporary files တွေကို ရှင်းဖို့ မေ့နေ တတ်တယ်။ တစ်ချို့ကျတော့လည်း နားမလည်လို့။ Temp Files ဆိုတာ Computer Application/System Operations တွေလုပ်တဲ့အခါ Hard Disk ပေါ်မှာ ယာယီသိမ်းထားတဲ့ ဖိုင်မျိုးတွေပါ။ အဲ့ဒီဖိုင်တွေ များလာတာနဲ့အမျှ ကိုယ့်ရဲ့ Hard Disk Space ပေါ်မူတည်ပြီး စက်ဟာ လုပ်ဆောင်မှုစွမ်းရည်ကျသွားနိုင်တယ်။ Computer အသုံးပြုရတာ နှေးကွေးလေးလံသွားစေနိုင်ပါတယ်။ ဒါကြောင့် Temp Files တွေကို ကိုယ်အသုံးပြုမှုပေါ် မူတည်ပြီး ရှင်းလင်းသင့်တယ်။ ဒါမှလည်း ကိုယ့်ကွန်ပျူတာဟာ အလုပ်လုပ်ရတာ အဆင်ချောမှာပေါ့။ Temp Files တွေကို Manual ရှင်းချင်တယ်ဆိုရင်တော့ Window+R (Start Menu က Run) ကိုနှိပ်ပါ။ Run Box တက်လာရင် %tmp% လို့ ရိုက်ထည့်ပြီး Enter ခေါက်ပါ။ အဲ့ဒါဆိုရင် Temp Files တွေပါတဲ့ Window ပေါ်လာလိမ့်မယ်။ အဲ့ဒီ Window ထဲကရှိသမျှဖိုင်တွေကို Shift+Delete နဲ့ ရှင်းလိုက်ပါ။ တစ်ချို့ဖိုင်တွေကို ဖျက်လို့ရမှာမဟုတ်ဘူး။ System က ယူသုံးနေတယ်လို့ Error တက်လိမ့်မယ်။ ဒီအတိုင်းထားလိုက်ပါ။ ဒီထက်ပိုပြီး Temp ဖိုင်ကို ရှင်းချင်တယ်ဆိုရင် My Computer ရှင်းချင်တဲ့ Drive ကို Right Click နှိပ်ပါ။ ပြီးရင် Properties ကိုရွေး။ Dialog Box ပေါ်လာရင် အောက်နားက Disk Cleanup ဆိုတဲ့ Button လေးကိုနှိပ် Dialog Box ထပ်ပေါ်လာရင် List ထဲမှာ ကိုယ်ဖျက်ချင်တဲ့ ဖိုင်တွေကို Check လုပ်။ ပြီးရင် OK နှိပ်။ ခဏလေးစောင့်လိုက်။ ဒါဆိုရင်ရပါပြီ။ အဲ့ဒါတွေမလုပ်ချင်ဘူး ... ပျင်းတယ် ဆိုရင် အကောင်းဆုံး နည်းလမ်းနဲ့ ဖြေရှင်းပေးမယ့် အခမဲ့သုံး Software လေးရှိတယ်။ အဲ့ဒါကတော့ CCleaner လေးပါပဲ။ အခမဲ့သုံးလို့ရသလို Powerful လည်းဖြစ်တယ်။ ခုနကလို Temp Folder ထဲမှာ ဖျက်လို့မရတဲ့ ဖိုင်တွေကိုပါ ရှင်းလင်းပေးတယ်။ ပြီးတော့ Application Temps, Internet Temp Files, System Temp Files တွေကိုပါ ရှင်းပေးတယ်။ နောက်တစ်ခုက Registry Issue လုပ်လို့လည်းရတယ်။ အရမ်းမြန်ပြီး အရမ်းကောင်းတယ်။ ကိုယ့်စက်ထဲက Temp Files တွေကို စက္ကန့်ပိုင်းအတွင်း ရှင်းလင်းပေးနိုင်တဲ့ အစွမ်းထက် Tool လေးတစ်ခုပါပဲ။ ဒါကြောင့် ကွန်ပျူတာ အသုံးပြုသူတိုင်း ဆောင်ထားသင့်တဲ့ Tool လေးတစ်ခုပါပဲ။\nCCleaner ကို Download လုပ်ချင်တယ်ဆိုရင်\nရေးသားသူ - မိုးတိမ် at 10:28 AM0comments\nဦးပိုင်က စားအုန်းဆီတွေ .. ၁ ပိဿာ ၁၅၆၄ ကျပ်နဲ့ အလကား ရောင်းပေးမယ် ....\nလမ်းထိပ်က ဆိုင်တစ်ဆိုင်မှာ “စားအုန်းဆီ .. ၁ ပိဿာဈေး ၁၅၆၄ ကျပ်” တဲ့ .. ဆိုင်းဘုတ် အကြီးကြီးနဲ့ရေးထားတယ်။ သေချာကြည့်လိုက်တော့ “မြန်မာနိုင်ငံ ဆီကုန်သည်နှင့် ဆီလုပ်ငန်းရှင်များအသင်း” ဆိုတော့ ဦးပိုင်ကပဲပေါ့။ အင်း .. အပြင်မှာ ၂၂၀၀ ဈေး။ ဒီမှာက ၁၅၀၀ ကျော်ဆိုတော့ အများကြီးသက်သာတယ် .. ငါလာဝယ်ဦးမှ။ အခုတစ်လော အပြင်က စားဆီတွေကို ပုဂ္ဂလိကကုန်သည်တွေက အခြားဆီအမျိုးမျိုးနဲ့ ရောရောင်းတာကြောင့် စားသုံးသူပြည်သူတွေ ရောဂါတွေ ရနေကြတယ်လို့ သတင်းမှာ ဖတ်လိုက်ရတယ်။ မသမာတဲ့နည်းလမ်းနဲ့ စီးပွားရှာကြတဲ့ ကုန်သည်တွေရဲ့ လုပ်ရပ်တွေလေ။ လောကကြီးက တစ်ဖြည်းဖြည်း ကြောက်စရာကောင်းလာပြီ။ ဟုတ်လည်းဟုတ်တယ်။ ဆီတွေက မနက်ဆိုရင် ခဲနေပြီ .. ဟင်းချက်ဖို့ကို သူ့ကို အရင်ဦးဆုံး အရည်ပျော်အောင်လုပ်နေရတယ်။ ပဲဆီကျတော့လည်း ကျွန်တော့်လို သာမာန်ဝန်ထမ်းတစ်ယောက်က မကပ်ရဲဘူးဗျာ့။ စားဆီ ၂၂၀၀ ဈေးမှာ ပဲဆီက ၃၃၀၀ ဈေးဗျ။ နောက်တော့လည်း ရောဂါကိုကြောက်ပြီး ပဲဆီမှာ ကျိတ်မှိတ်သုံးရတော့တာပေါ့။ ဒီနေ့ ဒီဆိုင်းဘုတ်ကိုတွေ့လိုက်တော့ တစ်ပိဿာလောက်တော့ ဆွဲထားမယ်ဆိုတဲ့အတွးနဲ့ အိမ်မှာ ပုံးသွားယူပြီး လမ်းထိပ်ကဆိုင်ကို ပြန်ပြေးတာပေါ့။ ဆိုင်ရောက်တော့ .. “အန်တီရေ .. ကျွန်တော့ကို စားဆီ ၁ ပိဿပေးပါ”\n“အေးအေး .. ” ဆိုပြီးချိန်ခွက်နဲ့ ချိန်ထည့်ပေးတယ်။\nပြီးသွားတော့ ကျွန်တော့က ပိုက်ဆံကို ၁၆၀၀ ပေးလိုက်တယ်။ အဲ့ဒီတော့ အန်တီကြီးက ကျွန်တော့ကို ပြန်ကြည့်တယ် .. အန်တီ အကြွေမရှိလို့လား .. ရတယ် .. မအန်းနဲ့တော့ .. နေပါစေ”ဆိုပြီးပြောလိုက်တယ်။ ဒီတော့ အန်တီကြီးက\n“ကောင်လေး .. ဆီက ၁ ပိဿာ ၂၀၀၀ လေ .. ခုက ၁၆၀၀ ပဲရှိသေးတယ် .. ၄၀၀ ထပ်ပေးရဦးမယ်” ..\n“အမ် .... ဒီမှာ ဆိုင်းဘုတ်မှာ ရေးထားတာ .. ၁၅၆၄ ကျပ်လေ ... ဘာလို့ ၂၀၀၀ ဖြစ်သွားတာလဲ ...”\n“အဲ့ဒါက တစ်ယောက် ၁၀ သားပဲရတာ .. ၁ပိဿာမရဘူး .. ဆိုပြီး .. ဘုပြောတယ်”\nကျွန်တော်လည်း ဘယ်ခံမလဲ .. ကိုယ်က မှန်နေတာကိုး ... “ဒါဆိုရင် .. ၁၀ သားဈေးရေးပေါ့ .. ဒါမှမဟုတ် . အောက်မှ မှတ်ချက်လေး ဘာလေးရေးပေါ့ဗျာ .. လူတစ်ဦးကို ၁၀ သားသာ ရောင်းပါသည်လို့ ..ခုဟာက တစ်ပိဿာဈေးရေးထားပြီးမှ .. အမျိုးမျိုးပဲဗျာ .... ကျွန်တော်တို့ စားသုံးသူတွေ စာတတ်ပါတယ်ဗျ ....” ဆိုပြီး ၄၀၀ ထုပ်ပေးလိုက်တယ်။ ဆီးဗုံးဆွဲပြီး အိမ်ပြန်တာကလွဲလို့ ကျွန်တော့မှာ လုပ်စရာမရှိ ..... နောက်မှာတော့ ..“နင်ကများ .. ရာရာစစ ... %$%#^#&^&#%E%##$” စတဲ့အသံပေါင်းစုံနဲ့ အန်တီကြီး ကျန်ခဲ့လေရဲ့။ လုံးဝကို မကျေနပ်ဘူးဗျာ .... “ဘာဖြစ်လို့ စားသုံးသူ ပြည်သူတွေကို လိမ်လှည်နေကြတာလဲ”။ အဲ့ဒီလို ဘ၀ကနေ ဘယ်အချိန်ကျမှ လွတ်မြောက်နိုင်ကြမှာလဲ။ ကျွန်တော့် တော့ပစ်ခေါင်းစဉ်ကို “ဦးပိုင်က စားအုန်းဆီတွေ .. ၁ ပိဿာ ၁၅၆၄ ကျပ်နဲ့ အလကား ရောင်းပေးတယ် ....” လို့ပေးလိုက်တာပါ။ တကယ်မရောင်းပေးဘူး .. အလကားရောင်းပေးတာ ... ဘာပဲပြောပြော အဲ့ဒီနေ့က အပြင်ကထက်တော့ ၂၀၀ သက်သာခဲ့တယ်။ ကျေးဇူးတင်ပါတယ်ဗျာ ..\nရေးသားသူ - မိုးတိမ် at 11:53 AM0comments\nရေးသားသူ - မိုးတိမ် at 10:25 AM0comments\nလူတွေဟာ ကိုယ့်ရဲ့ အဆင့်အတန်းကို မတင်းတိမ်တတ်ကြပဲ ၊ မရနိုင်တဲ့ အဆင့်အတန်းကိုပဲ အထင်\nPeople are not satisfied with their own position in life and are always aiming too high.\nAdobe ကနေပြီး ထုတ်လုပ်မယ့် CS3 ထုတ်ကုန်တွေရဲ့ Icon တွေကို ... Color Wheel နဲ့ ပြသထားတာကို Surfing လုပ်ရင်းတွေ့လို့ ပြန်တင်ပေးလိုက်တယ်။ တစ်ချို့  ထုတ်ကုန်တွေ ဘာမှန်းတောင်မသိဘူး။\nရေးသားသူ - မိုးတိမ် at 4:40 PM0comments\nရေးသားသူ - မိုးတိမ် at 2:54 PM0comments\nMBlogger Forum ပေါ်မှာ ကို CMS က User Bar Generator Site တစ်ခုပေးထားတယ်။ ကျွန်တော် ၀င်သုံးကြည့်တော့ တော်တော်လေးကို အဆင်ပြေတယ်ဗျ။ အသွင်အပြင် ဒီဇိုင်းတွေကို ကိုယ့်စိတ်ကြိုက် ပြုလုပ်လို့ ရတယ်။ အဲ့ဒီမှာ Member တွေဆွဲထားတဲ့ User Bar တွေကိုလည်း Download လုပ်လို့ရသလို။ ကိုယ်ပိုင်တစ်ခု ကိုလည်း ပြုလုပ်လို့ရတယ်။ အဲ့ဒီလိုဆွဲချင်ရင် ဒီကိုနှိပ်ပါ။ အဲ့ဒီမှာ ကိုယ့်စိတ်ကြိုက် ကိုယ်စိတ်ကူးရှိသလို လွယ်ကူစွာ ပြုလုပ်လို့ရတယ်။ တစ်ခုတော့ရှိတယ်.. Size ကိုတော့ ပြင်လို့မရဘူး။ သူ့ Default အတိုင်းပဲ လုပ်လို့ရမယ်။ ပြီးတော့ Scroller Layer ဆိုပြီး ပြုလုပ်ချက်အသစ်ကို စမ်းသပ်လို့ရတယ်။ သူကတော့ ကိုယ်အသုံးပြုမယ့် User Bar ကို Scroller Animation ထည့်လို့ရတယ်။ စမ်းကြည့်ကြပါ။ ဥာဏ်ရှိသလို သုံးလို့ရပါတယ်။\nတစ်ချို့ တစ်ချို့  ကိုတင်ပေးလိုက်တယ်..\nရေးသားသူ - မိုးတိမ် at 10:53 AM0comments\nသွားရင်း လာရင်း .. ခလုတ်တိုက်လို့ ရောက်ခဲ့တယ်... Myanmar Blogger Community တဲ့ဗျာ .. Myanmar Blogger တွေ စုဝေးစေမယ့်နေရာလို့ထင်မိတယ်။ ယူဇာကတော့ နည်းနည်းပဲရှိသေးတယ်။ ကဲ .. အားပေးလိုက်ပါဦး ... Myanmar Bloggers Forumers ......\nမြန်မာ ဘလော့ တည်ဆောက်ဖို့အတွက် လိုအပ်တဲ့အကူအညီတွေ ကိုလည်းတောင်းခံနိုင်တယ်။ ကိုယ်သိတာတွေကိုလည်း တစ်စုတစ်စည်းတည်း နဲ့တင်ပြလို့ရတယ်။ အရမ်းကောင်းတယ်။ သိတာလေးတွေကို အဲ့ဒီနေရာလေးမှာ ပျော်ပျော်ပါးပါး Share ကြရင်း .. စကားလက်ဆုံကျလို့ရတာပေါ့ ... Myanmar Blogger Community\nရေးသားသူ - မိုးတိမ် at 4:16 PM0comments\nရေးသားသူ - မိုးတိမ် at 2:42 PM0comments\nဒီနေ့ ညနေ ၅နာရီမှာ .... နေပြည်တော်မြို့ .. မြို့တော်ခန်းမရှေ့တွင် မြန်မာ့ရုပ်ရှင်အကယ်ဒမီ ရွှေစင်ရုပ်ထုပေးပွဲကို ကျင်းပမှာဖြစ်ပါတယ်။ ကျွန်တော်သိသလောက အခုဆိုရင် .. ရုပ်ရှင်မင်းသား/မင်းသမီး/အဆိုကျော်/မော်ဒန် တွေအားလုံးနီးပါး .. နေပြည်တောာာ .. အဲလေ .. နေပြည်တော် ကိုရောက်နေပါပြီ ..........\nရေးသားသူ - မိုးတိမ် at 2:36 PM0comments\nတပေါင်းလပြည့်နေ့ .. ရုံးပိတ်လို့ ရွှေတိဂုံဘုရားသွားဖူးဖြစ်တယ်။ ရုံးပိတ်ရက် ဘုရားပေါ်မှာ လူတွေဟာ အရင်ကလောက် မစီတော့ဘူးလို့တောင် စိတ်ထဲကထင်နေမိတယ်။ ဘာရယ်မဟုတ် .. ဘုရားရှိခိုး .. ပုတီးလေးစိတ်လိုက်နဲ့ ဘုရားပေါ်မှာ ၃ နာရီလောက်ကြာသွားတယ်။ ဘုရားပေါ်က ပြန်ဆင်းတော့ လမ်းမတော်က အစ်မ၀မ်းကွဲအိမ်ကို ၀င်ဖို့စိတ်ကူးမိလိုက်တယ်။ ဒါနဲ့ ရွှေပုဇွန်မှာ မုန့်လေးဘာလေး ၀ယ်သွားရအောင်ဆိုပြီး ရွှေပုဇွန်ကို သွားခဲ့တယ်။ ရွှေပုဇွန်ရောက်တော့ ထုံးစံအတိုင်း လူတွေက များနေတယ်လေ။ ကိုယ်လိုချင်တာတွေကို ၀ယ်ပြီး ကောင်တာမှာ ငွေရှင်းဖို့သွားတော့ ... နောက်ကနေပြီး .... ၀င်တိုက်တာ ခံလိုက်ရတယ်။ ကြည့်လိုက်တော့ အထုပ်တွေ မနိုင်မနင်းနဲ့ အဒေါ်ကြီး တစ်ယောက် ... နည်းတဲ့ မုန့်ထုပ်တွေမဟုတ်ဘူး။ ဒီလိုနဲ့ ကျွန်တော်က သူ့နောက်ကို ရောက်သွားတာပေါ့။ ပိုက်ဆံရှင်းဖို့ သူ့မုန့်တွေ Casher ကောင်တာပေါ် တင်လိုက်တာ ကောင်တာတောင် မဆံ့ဘူး။ အလိုလိုနေရင်း ကိုယ်ဝယ်တဲ့မုန့်ကိုကြည့်ရင်း .. အားတောင်ငယ်လာသလိုပဲ .. ;)။ ကျွန်တော်က နည်းနည်းလေးပဲဝယ်တာပါ။ ကိတ်မုန့်ရယ်.. တူ/တူမလေးတွေအတွက် ဂျယ်လီ .. ပြီးတော့ မုန့်လိပ်ပြာ .. စတာတွေပါ။ ဒီလိုဆိုရင် ကိုယ့်ရှေ့က အဒေါ်ကြီး ငွေရှင်းပြီးမှ ရှင်းရမယ့်ပုံပေါက်နေပြီ။ တစ်ခြား ကောင်တာတွေကလည်း မအား။ ဒါနဲ့ပဲ .. Casher ကကောင်လေးက “အစ်ကို .. အစ်ကို့ဟာအရင်ပေး .. အရင်ရှင်းပေးလိုက်မယ်” လို့ပြောတော့ ကျွန်တော်ကလည်း အထုပ်တွေပေးလိုက်တယ် အဲ့ဒီမှာ ပြဿနာက စတော့တာပဲ ..... ကိုယ့်ရှေ့က အဒေါ်ကြီးက “ဟဲ့ .. ငါဒီမှာ အရင်ရောက်နေတယ်လေ .... ငါ့ဟာအရှင် မရှင်းဘဲ .. ဘာဖြစ်လို့ ကျော်ရှင်းတာလဲ.. စည်းကမ်းကို မရှိဘူး”လို့\nCasher ကောင်လေးကိုပြောလိုက်တယ်။ ကောင်လေးက ဘာလုပ်ရမှန်းမသိတော့ပဲ ကျွန်တော့်ကိုကြည့်ပြီး “ဒီက အကိုဟာက နည်းနည်းလေးမို့ အရင်လုပ်ပေးလိုက်တာပါ . အန်တီ”\n“ဟဲ့ ....နည်းနည်း များများ .. ငါလည်းပိုက်ဆံပေးဝယ်တာ .. သူလည်းပိုက်ဆံပေးဝယ်တာ .. ငါအရင်ရောက်တာ ငါ့ကိုအရင်လုပ်ပေး .. မလုပ်ပေးရင် .. ငါဒါတွေ မယူတော့ဘူး”လို့ပြန်ပြောတယ်....\nကျွန်တော်လည်း မနေနိုင်တာနဲ့ ...\n“ညီလေး ရတယ်.. အရင်လုပ်ပေးလိုက်... အကို တစ်ခြားကောင်တာက သွင်းလိုက်မယ်” ဆိုပြီး တစ်ခြားကောင်တာမှာ သွားစောင့်ပြီးသွင်းလိုက်တယ်။\nလောကကြီးရယ်..... တစ်ခါတစ်လေ .. အမှားနဲ့အမှန်ကို ဘယ်လိုခွဲခြားရမှန်းမသိဘူး။ နှစ်ဖက်လုံးကြည့်တော့ မှန်ကြတာချည်းပဲ။ ဒါပေမယ်. ကြည့်တဲ့ ရှု့ထောင့်နဲ့ .. စိတ်ထားလေးတွေတော့ ကွာသွားမယ်ထင်တယ် ... ဘာပဲပြောပြော .... လောကကြီးမှာ ..... ကောင်းတဲ့စိတ်လေးတွေ မွေးနိုင်ကြမယ်ဆိုရင် ..................................\nရေးသားသူ - မိုးတိမ် at 10:41 AM0comments\nသင့် Blog အတွက် Flash Clock လေးလိုချင်ရင် .. ဒီကိုသွားပြီး ကြိုက်သလောက်အလကားယူပစ်လိုက်ပါ။ Flash Player မရှိရင်တော့ မမြင်နိုင်ပါဘူး။ Clock Gallery မှာ ကိုယ်ကြိုက်ရာ ပုံစံဒီဇိုင်းတွေကို စိတ်ကြိုက်ရွေးချယ်လို့ ရပါတယ်။ Time Setting ကိုလည်း ကြိုက်သလို ချိန်ညှိလို့ ရပါတယ်။ Try & Enjoy it ....... ;)\nရေးသားသူ - မိုးတိမ် at 11:45 AM0comments\nလောကကြီးရေ .. မင်္ဂလာပါ .. မနေ့က ထူးထူးဆန်းဆန်း ..... ကျွန်တော်နေတဲ့ ရပ်ကွက်မှာ နံနက် ၉ နာရီလောက်အထိ မြူတွေ ဝေနေတယ်ဗျာ။ အရမ်းကိုနေလို့ကောင်းတယ်။ အဲ့ဒီလို အခြေအနေမျိုး မကြုံရတာ နှစ်ပေါင်း မနည်းတော့ပါဘူး။ ပြီးတော့ ဒီနေ့က အခြားနေ့တွေထက်ပိုပြီးတက်ကြွနေတယ်လေ။ သိတယ်မလား .... လကုန်ရက်။ ဟီး ... လစာထုတ်ရမယ့်နေ့ဆိုတော့ လူက မြောက်ကြွမြောက်ကြွနဲ့ပေါ့။ လေသံလည်း နည်းနည်း မာလာသလိုပဲ ;) ။ ဒီလိုနေ့တွေမှာ ရုံးကလူတွေအားလုံးလိုလို ပြုံးပြုံးရွှင်ရွှင် တက်တက်ကြွကြွဖြစ်နေတတ်တာကို သတိထားမိတယ်။ အလုပ်လုပ်ရတာကိုက တခြားနေ့တွေနဲ့ မတူသလိုဘဲ။ ဒီလိုပဲပေါ့ဗျာ .. ကျွန်တော်တို့ လက်လုပ်လက်စားသမားတွေ ဒါလေးကိုပဲ မျှော်နေမိတာပေါ့။ ပြီးတော့ ဒီနေ့လစာထုတ်ပြီးရင် နက်ဖြန်လစာကို ပြန်မျှော်နေတတ်တာလည်း ကျွန်တော်တို့ အကျင့်တစ်ခုပဲမဟုတ်လား .. မဟုတ်ရင် စိတ်မဆိုးနဲ့နော်... ကိုယ့်ကိုကိုယ်ပြောရမှာ အားငယ်လို့ အဖော်ခေါ်လိုက်တာ .. :D ..။ ဒါနဲ့ပဲ ..ညနေကျတော့ လစာထုတ်ရတာပ။ အင်.. လူဆိုတဲ့အမျိုးက အကောင်းကြိုက်လေ။ လက်ထဲ ပိုက်ဆံလေးရှိရင် ဘာမဆို အကောင်းပဲသုံးချင်ကြတာ။ အကောင်းပဲလိုချင်ကြတာ။ ကျွန်တော်လည်း ဒီလိုပဲ ..... ဒီနေ့တော့ မစီးစဘူး .... ရွှေဧည့်သည် ကားကို စောင့်စီးမယ်လို့ စိတ်ပိုင်ဖြတ်မိတယ်။ ဒီလိုနဲ့ ရုံးဆင်းတော့ မှတ်တိုင်မှာ မတ်မတ် မတ်မတ်နဲ့ လားစမ်းဟဲ့ .. ဒီနေ့တော့ ရွှေဧည့်သည် ကိုစီးပစ်မယ် လို့ စိတ်ထဲက ကြုံးဝါထားတယ်။ ၅ မိနစ်လောက်ကြာတော့ ထိုးထိုးထောင်ထောင်နဲ့ လာပါလေရော ။ မှတ်တိုင်ရောက်တော့ တက်မလို့လုပ်တာ .. ကိုယ်ရှေ့က လူနှစ်ယောက်အရင် တက်သွားတယ်။ ကိုယ်တက်ဖို့အလှည့်လည်းရောက်ရော ...... စပယ်ယာက .. “အကို ... မရတော့ဘူး .. လူပြည့်သွားပြီ” ဆိုပြီးတော့ ပြောပြီး တားတယ်။ ကျွန်တော်လည်း “အမ်.. သြော် .. ဟုတ်လား”ဆိုပြီး နောက်ပြန်လှည့်ရတော့တာပေါ့။ သူက ပြန်ပြောတယ်. “အကို နောက်ကားက ၁၅ မိနစ်လောက်ဆိုရင် ရောက်မယ်”တဲ့။ ကျွန်တော်လည်း သြော် .. စောင့်လက်စနဲ့ မထူးပါဘူး .. ဆိုပြီစောင့်နေတာ .. မိနစ် ၂၀ လောက်သာ ကြာသွားတယ်.. ရွှေဧည့်သည် က ပေါ်မလားဘူး။ ဒါနဲ့ နာရီကြည့်လိုက်တော့ ၆ နာရီ ၁၅ မိနစ်။ ဒီနေ့ လစာထုတ်ရက်ဆိုတော့ ... ရုံးက နာရီဝက်လောက် နောက်ကျပြီးမှ ထွက်လာတာ။ အခုကားစောင့်တာနဲ့ ၆နာရီကျော်သွားပြီ။ ဒီလိုနဲ့ပဲ .. နောက်ထပ် ၁၀ မိနစ်လောက် စောင့်မိတယ်။ ...... ဟော .. လာပြီဗျာ ...... ရွှေဧည့်သည်ကြီး .... အရောင်က ဟီးနေတာပဲ ..... ......။ မှတ်တိုက်ရောက်တော့ တကောင်းသားက ... ရပ်တောင်မရပ်ဘူး ..... ကားပေါ်ကြည့်လိုက်တော့ လူအပြည့် ... အား ........။ ဒုတ်ခေါးပဲ .... စီးမယ်ဆိုကာမ ...... စီးခွင့်မကြုံ .. ခါတိုင်ကျတော့ မမြင်ချင်တဲ့အဆုံး။ သြော် .. လူဘ၀ .. လိုတာမရ .. ရတာမလို...။ အနိစ္စ .. ဒုက္ခ ... အနတ္တ။ ရွှေဧည့်သည်စောင့်ရင်း ... တရားတောင် ပေါက်ချင်လာပြီ။ မထူးတော့ပါဘူး .. ကြုံရာကားနဲ့ပဲလိုက်တော့မယ်လို့ စိတ်ပိုင်းဖြတ်လိုက်တယ်။ ဒါနဲ့နောက် ၅ မိနစ်လောက်ကျတော့ ပိုက်ပူကြီး .... မှတ်တိုင်ကို ကျွိခနဲ .. ရောက်လာတယ်။ လူသိပ်မပါဘူး။ ထိုင်ခုံနေရာတွေ လွတ်နေတယ်။ အင်း .. မထူပါဘူး .. ဆိုပြီး ... ပိုက်ပူပေါ်ပဲ တက်လိုက်တော့တယ်။ ထိုင်ခံနေရာရတာ မဆိုးပါဘူး။ ဒီလိုနဲ့ ထိုင်ပြီးလိုက်လာတာပေါ့ ..... ကားစပယ်ရာက ကားခတောင်းတော့ ၁၀၀ တန်ထုတ်ပေးလိုက်တယ်။ ငါဒီနေ့ လစာထုတ်တာ ..... ၁၀၀ ပေးလိုက်တော့ မယ်... အမ်းချင်အမ်း မအမ်းချင်နေဆိုပြီးထုတ်ပေးလိုက်တာ။ စပယ်ယာက ပြူးကြည့်ပြီး “အကို နောက် ၅၀ ထပ်ပေးပါ” ... “ဟေး ..... ဘာလို့လဲကွ .... ဘယ်လိုဖြစ်လို့ ၁၅၀ တောင်ယူတာလဲ” လို့မေးတော့ .. “အကိုတွေ့တဲ့အတိုင်းပဲလေ .. ကျွန်တော်တို့ကားမှာ လူမှမပါတာ ... ပြီးတော့ ၇နာရီထိုးတော့မယ်လေ။ ကျွန်တော်တို့က အောက်စိုက်ကားဗျ။ လိုင်းကားမဟုတ်ဘူး” ... “အမ်.... ” .. ကျွန်တော် ပြန်ဆင်းမလို့စဉ်းစားမိလိုက်တယ်။ မပေးနိုင်လို့မဟုတ်ဘူးဗျ... ဒီကောင်တွေ လူပါးဝလို့ .. ဒါပေမယ့် ... ကိုယ်ကကားပေါ်မှရောက်နေပြီ .. ဆင်းပြီးတစ်ခြားကားစောင့်ရင်လည်း အနည်းဆုံးတော့ ၁၀ မိနစ် ၁၅ မိနစ်လောက်ကြာဦးမှာ .. မထူးပါဘူးဆိုပြီး .. ၅၀တန်ထုတ်ပေးလိုက်တယ်။ ဒါပေမယ့် ကျွန်တော်ဆင်းခါနီး ကားစပယ်ယာကို တစ်ခုတော့ လှမ်းပြောလိုက်တယ်..... “အကို .. အကို့ကားကိုလေ .. နောက်နေ့ကျရင် ဆိုင်းဘုတ်ပြောင်းတပ်လိုက်ပါလား” .. “အမ်.. ဘာဆိုင်းဘုတ်လဲ ...??? ” ..ကျွန်တော်ပြောပြီး ကားပေါ်ကဆင်းလိုက်တယ်. .... “ရွှေပိုက်ပူ” အဲ့ဒီတော့မှ စပယ်ယာက စပ်ဖြီးဖြီးနဲ့ .. “အဟီး ... ကောင်းသားပဲ .... မဆိုးဘူး”လို့လှမ်းပြောသေးတယ် ...... ဒီလိုနဲ့ ရင်နာနာနဲ့ ပိုက်ပူကို ၁၅၀ ပေးစီးခဲ့ရတယ်လေ ................................ တွတ်ပီလိုပဲ အော်လိုက်ချင်တော့တယ်....\n“ဒီနေ့ကံမကောင်းပါလား !!!! ”\nရေးသားသူ - မိုးတိမ် at 10:20 AM0comments


September | 2011 | Aung Ko Htwe Personal Website\neverton Vs liverpool everton also good with spurs matchs , liverpool weak in midfield … eg.spurs first goal lucus +charlie adam +? kurit ? wings handerson / downing back no mistake spurs Vs arsenal arsenal back4+ midfield understanding … Continue reading →\nအရင်တစ်ပတ်က မရေးဖြစ်တာကြာတော့ ရေးလိုက်တာ အားပေးကြပါတယ် မြှောက်ပေးတာလားတော့မသိ … အလကားပြောတာ …ကျေးဇူးတင်ပါတယ် ******************************** ECONOMY လုပ်ငန်းသေး ၊ လုပ်ငန်းလတ်တွေကို လုပ်ငန်းကြီးဖြစ်အောင် လမ်းဖွင့်ပေးရမယ် ******************************** လုပ်ငန်းကြီးတွေ ကို လွယ်လွယ် မပြိုလဲအောင် လုပ်ဆောင်ရမယ် ******************************** အကပ်အရပ် နဲ့လုပ်ပိုင်ခွင့်တွေကို ဖယ်ရှား ၊ တားဆီး ၊*** အမြင် မစောင်းအောင် တည့်မတ်ပေးရမယ် *** ********************************* စတော့ရှယ်ရာဈေးကွက်ဆီ ဦးတည်ထားရမယ် ********************************* JVC *** important မြန်မာနိုင်ငံ … Continue reading →\nCHAMPION LEAGUE Napoli Vs Villa real Lyon Vs Zagreb Valencia Vs Chelsea valencis need one stable form chelsea need balanse defense and ofance Arsenal Vs Olympiacos arsenal this match important Marseille Vs Dordmond two teams takecare others matchs\nLee hyo re\nYu na kim / i sent mailှု\nBarbara palvin မျက်နှာမလှည့်ဘူး… တံခါးမပါဘူး … ********************** ဖိနပ် ခုံ …မျိုးကြီးဗီစီဒီ *********************** အင်္ကျီ…အိုင်လပ်ယူ…ရှပ်ရှင်တူတယ် သက် .. *********************** ဂျင်းအင်္ကျီ..ပခုံးတင်ကိုင် … ရိုးရိုးပဲ poster ကပ်လိုက်တာ အောင် – -/ ဗီစီဒီ ကြ တစ်မျိုးထင် ပြီး ရိုက်ပြန်ရော သံသရာလည်နေတာ *** ၂၀၀၆ နောက်ပိုင်းတော့ နည်းနည်း pressure ရှိတယ် တမင် သိပ်မဖန်တီးရတော့ဘူး … 67 … Continue reading →\nCheryl cole လက်\nPark shin hye လက် မှတ်ထိုး ပွဲ *********************** Latest tv serie Heart strings နှလုံးသားချစ်ကြိုးသံစဉ် ***********************\nမြန်မာနိုင်ငံဟာ ဧရာဝတီ တစ်ခုတည်း ရွေးခြယ်ခွင့်ရှိတဲ့ နိုင်ငံမဟုတ်ပါဘူး *** ရှောင်ပြီးရွေးလို့လည်းရပါတယ် နောက်ပြီး သဘာဝပတ်ဝန်းကျင် ဘက်ကကြည့်ရင်လည်း ဧရာဝတီ ဟာ အရင်နဲ့ မတူတော့ဘူီးသိသိသာသာ ယိုယွင်းလာနေတယ် ရေတိမ်ပြီး မြစ်ကြောင်းကျဉ်းလာတယ် သဘာဝပတ်ဝန်းကျဉ်နဲ့ပတ်သက်ရင် စိုးတာတွေကနောက်မှသိရတော့ စဉ်စားလေတိုင်ပင်လေ ကောင်းလေပဲ *** ရောင်းချမှုဆိုရင်လည်း မီးပျက်ချိန် ရှိသေးတယ် ဖွံဖြိး ဆဲနိုင်ငံလည်းဖြစ်တယ် မီးလိုအပ်တွေရှိလာအုံးမယ် နွေဆိုပို ဆိုးတယ် *** မီးမရသေးတဲ့နေရာတွေလည်းအများကြီးပဲ *** အောက်ခြေထိသိရှိ မှုတွေလည်လိုအပ်တယ် ကြိုးစားနေတာတွေလည်း တွေ့ ရပါတယ် *********************************** … Continue reading →


သဇင်ထူးမြင့် နဲ့ စကားပြောထားတာလေးတွေကို ထုတ်ပြပြီး ချစ်ရ တဲ့ သူငယ်ချင်းအတွက် ဝမ်းနည်း နေရတာတွေကို ရင်ဖွင့်လာတဲ့ ယွန်းယွန်း – GaMone Media\nHomepage / Celebrity / သဇင်ထူးမြင့် နဲ့ စကားပြောထားတာလေးတွေကို ထုတ်ပြပြီး ချစ်ရ တဲ့ သူငယ်ချင်းအတွက် ဝမ်းနည်း နေရတာတွေကို ရင်ဖွင့်လာတဲ့ ယွန်းယွန်း\nသဇင်ထူးမြင့် နဲ့ စကားပြောထားတာလေးတွေကို ထုတ်ပြပြီး ချစ်ရ တဲ့ သူငယ်ချင်းအတွက် ဝမ်းနည်း နေရတာတွေကို ရင်ဖွင့်လာတဲ့ ယွန်းယွန်း\nပရိသတ်ကြီးရေ.. သရုပ်ဆောင်ပိုင်းမှာ ပရိသတ်တွေရဲ့တသ်ခဲနက် အချစ်တွေ ကို ရရှိထားကြတဲ့ အနုပညာရှင်တွေဖြစ်ကြတဲ့ ယွန်းယွန်းနဲ့ သဇင်ထူးမြင့်တို့ သူငယ်ချင်းနှစ်ယောက်ကတော့ ညီအစ်မအရင်းတွေလို ချစ်ခင်ရင်းနှီးကြသူတွေပါပဲ..။ အတူသွား အတူလာ အမြဲတတွဲတွဲနဲ့ရှိကြတဲ့ သဲနဲ့ ယွန်းယွန်းတို့လက်ရှိအခြေအနေတွေ မှာလည်း ပြည်သူတွေနဲ့အတူရပ်တည်ကာ လူထုလှုပ်ရှားမှုတွေမှာ တက်နိုင်သလောက်ပါဝင် လှုပ်ရှားနေပြီး အခုဆိုရင်သဲကတော့ မိသားစုလိုက်နေအိမ်ကနေရှောင်တိမ်းနေရတာ တွေ့ရပါတယ်..။\nယွန်းယွန်းကတော့ ညီအစ်မအရင်းတွေကိုချစ်ရတဲ့ သူငယ်ချင်းဖြစ်သူ သဇင်ထူးမြင့် အတွက် စိတ်မကောင်းဖြစ်ကာ ဝမ်းနည်းစိတ်ပူနေသလို ဖမ်းဆီးခံထားရတဲ့ ကျောင်းနေဘက်သူငယ်ချင်းတွေ အတွက်လည်း စိုးရိမ်နေရတဲ့ အကြောင်းလေးကို ရင်ဖွင့်ပြောပြလာပါတယ်..။ သေချာပေါက်ပြန်တွေ့ကြမယ်ဆိုတဲ့သဇင်ထူးမြင့်ကို စောင့်နေမယ်ဆိုပြီး စိတ်မကောင်းစွာ အားပေးစကားလေးပြန်လည်ပြောထားတာလေးကို ယွန်းယွန်းက ဝမ်းနည်းစွာဝေမျှရင်း ရင်ဖွင့်ထားတာပဲ ဖြစ်ပါတယ်..။\n“၇ရက်ရှိပါပြီ.. သူငယ်ချင်းလဲ ပါသွားပါတယ် ။ ဘယ်ချိန်ထိ ချုပ်နှောင်ထား မှာလဲဟင်..? အထဲကသူငယ်ချင်းတွေကိုတော့ GenZ တွေ မို့စိတ်ဓာတ်မကျမှာ ယုံကြည်ပေမယ့် အပြင်ကမိဘတွေ မိသားစုတွေ စိတ်ထိခိုက်နေရပါပြီ.. ကျောင်းသားတွေကို ပြန်ပေးပါတော့ 💔 ကူညီနိုင်တဲ့သူတွေ ကူညီပေးကြပါ 🙏🏻..” ဆိုပြီး ဝမ်းနည်းစွာရေးသားထားတာပါ..။ ပြည်သူပရိသတ်တွေကလည်း ယွန်းယွန်းနဲ့အတူ ထပ်တူခံစားကြရတဲ့ အကြောင်းလေးတွေကို comment တွေမှာ စိတ်မကောင်းစွာ ရေးသားပြောထားကြတာလည်း တွေ့ရပါတယ်..။\nပရိသတ္ႀကီးေရ.. သ႐ုပ္ေဆာင္ပိုင္းမွာ ပရိသတ္ေတြရဲ႕တသ္ခဲနက္ အခ်စ္ေတြ ကို ရရွိထားၾကတဲ့ အႏုပညာရွင္ေတြျဖစ္ၾကတဲ့ ယြန္းယြန္းနဲ႔ သဇင္ထူးျမင့္တို႔ သူငယ္ခ်င္းႏွစ္ေယာက္ကေတာ့ ညီအစ္မအရင္းေတြလို ခ်စ္ခင္ရင္းႏွီးၾကသူေတြပါပဲ..။ အတူသြား အတူလာ အၿမဲတတြဲတြဲနဲ႔ရွိၾကတဲ့ သဲနဲ႔ ယြန္းယြန္းတို႔လက္ရွိအေျခအေနေတြ မွာလည္း ျပည္သူေတြနဲ႔အတူရပ္တည္ကာ လူထုလႈပ္ရွားမႈေတြမွာ တက္ႏိုင္သေလာက္ပါဝင္ လႈပ္ရွားေနၿပီး အခုဆိုရင္သဲကေတာ့ မိသားစုလိုက္ေနအိမ္ကေနေရွာင္တိမ္းေနရတာ ေတြ႕ရပါတယ္..။\nယြန္းယြန္းကေတာ့ ညီအစ္မအရင္းေတြကိုခ်စ္ရတဲ့ သူငယ္ခ်င္းျဖစ္သူ သဇင္ထူးျမင့္ အတြက္ စိတ္မေကာင္းျဖစ္ကာ ဝမ္းနည္းစိတ္ပူေနသလို ဖမ္းဆီးခံထားရတဲ့ ေက်ာင္းေနဘက္သူငယ္ခ်င္းေတြ အတြက္လည္း စိုးရိမ္ေနရတဲ့ အေၾကာင္းေလးကို ရင္ဖြင့္ေျပာျပလာပါတယ္..။ ေသခ်ာေပါက္ျပန္ေတြ႕ၾကမယ္ဆိုတဲ့သဇင္ထူးျမင့္ကို ေစာင့္ေနမယ္ဆိုၿပီး စိတ္မေကာင္းစြာ အားေပးစကားေလးျပန္လည္ေျပာထားတာေလးကို ယြန္းယြန္းက ဝမ္းနည္းစြာေဝမွ်ရင္း ရင္ဖြင့္ထားတာပဲ ျဖစ္ပါတယ္..။\n“၇ရက္ရွိပါၿပီ.. သူငယ္ခ်င္းလဲ ပါသြားပါတယ္ ။ ဘယ္ခ်ိန္ထိ ခ်ဳပ္ေႏွာင္ထား မွာလဲဟင္..? အထဲကသူငယ္ခ်င္းေတြကိုေတာ့ GenZ ေတြ မို႔စိတ္ဓာတ္မက်မွာ ယုံၾကည္ေပမယ့္ အျပင္ကမိဘေတြ မိသားစုေတြ စိတ္ထိခိုက္ေနရပါၿပီ.. ေက်ာင္းသားေတြကို ျပန္ေပးပါေတာ့ 💔 ကူညီႏိုင္တဲ့သူေတြ ကူညီေပးၾကပါ 🙏🏻..” ဆိုၿပီး ဝမ္းနည္းစြာေရးသားထားတာပါ..။ ျပည္သူပရိသတ္ေတြကလည္း ယြန္းယြန္းနဲ႔အတူ ထပ္တူခံစားၾကရတဲ့ အေၾကာင္းေလးေတြကို comment ေတြမွာ စိတ္မေကာင္းစြာ ေရးသားေျပာထားၾကတာလည္း ေတြ႕ရပါတယ္..။\nPrevious post တန်ဖိုး ရှိတဲ့ ပြည် သူ တဦး တယောက် ကိုမှ အပါ မခံနိုင်ဘူး လို့ ဖွေးဖွေး ပြော\nNext post မျက်လုံး ထိခိုက်သွားတဲ့ လူငယ်လေး ရဲ့ အိမ်ကိုသွားပြီး စေတနာရှင်အားလုံး ရဲ့ကိုယ်စား အလှူငွေ တွေ ပေးအပ်ကာ အားပေး စကားပြောခဲ့တဲ့ အိုင်ရင်းဇင်မာမြင့်


လျှပ်စစ်သုတ-၀.၅-မြန်မာနိုင်ငံ လျှပ်စစ်ဓါတ်အားဖြန့်ဖြူးရေးအခြေအနေအပေါ် A.G.T.I (E.P) တစ်ဦး၏ အမြင် | Myanmar Gazette News Media Forum Network\nHome » Creative Writing » လျှပ်စစ်သုတ-၀.၅-မြန်မာနိုင်ငံ လျှပ်စစ်ဓါတ်အားဖြန့်ဖြူးရေးအခြေအနေအပေါ် A.G.T.I (E.P) တစ်ဦး၏ အမြင်\nလျှပ်စစ်သုတ-၀.၅-မြန်မာနိုင်ငံ လျှပ်စစ်ဓါတ်အားဖြန့်ဖြူးရေးအခြေအနေအပေါ် A.G.T.I (E.P) တစ်ဦး၏ အမြင်\nPosted by Swal Taw Ywet on May 25, 2012 in Creative Writing, Think Different | 15 comments\nMyanmar Electricity Transmission and distribution\nတကယ့်လုပ်ငန်းခွင်ထဲမှာ ဘယ်လိုရပ်တည် လှုပ်ရှားနေရတယ်ဆိုတာ မြန်မာ့ လျှပ်စစ်ဓါတ်အားလုပ်ငန်း (MEPE) မှာ ကိုယ်တိုင်မလုပ်ဖူးခဲ့လို့ တိတိကျကျ မပြောနိုင်ပေမယ့် အဲဒီ့အသိုင်းအ၀ိုင်းနဲ့ အဝေးကြီးမှာ ရှိမနေခဲ့တာရော၊ ကျောင်းမှာ သင်ခဲ့ရသမျှနဲ့ ကိုယ်တိုင် စပ်စပ် စပ်စပ် လေ့လာထားခဲ့တာလေးတွေပေါင်းပြီး ဒီစာစုကို ပြုစုဖြစ်ပါတယ်။\nထုတ်လုပ်မှုနဲ့ သုံးစွဲမှုကြားထဲက ကွာဟနေချက်\nဗ၀တ (ဖေါင်ကြီး) သင်တန်းတက်တုန်း မြန်မာနိုင်ငံတော် အစိုးရက ထုတ်ပြန်တဲ့ ရသုံးမှန်းခြေ ငွေစာရင်းစာအုပ် (၁၉၉၀ မတိုင်မီကထုတ်ခဲ့တာ) ကို လေ့လာခွင့်ရခဲ့ပါတယ်။\nအဲဒီ့မှာ လျှပ်စစ် စွမ်းအင်နဲ့ ပတ်သက်ပြီး အံ့သြစရာ တွေ့ခဲ့ရတာက လျှပ်စစ်ဓါတ်အား ပျောက်ဆုံးမှု ပမာဏပါ။\nထုတ်လုပ်လိုက်တဲ့ လျှပ်စစ်ပမာဏရဲ့ ၃၀% နီးပါး ပိုက်ဆံပြန်မရခဲ့ပါ။ ပျောက်ဆုံးသွား ပါတယ်တဲ့။ တစ်နည်းအားဖြင့် လျှပ်စစ်စွမ်းအင် ယူနစ်တစ်သန်း ထုတ်လုပ်ဖြန့်ဖြူးလိုက်တာ ဓါတ်အားခက ယူနစ် ၇ သိန်းဖိုးပဲ ပြန်ဝင်တယ်လို့ နားလည်ပေးပါ။ ကျန်တဲ့ယူနစ် ၃သိန်း ဘယ်ရောက်သွားပါသ လဲ……..? ?\nအိပ်ကပ်တွေထဲကို ရောက်သွားတာ မဟုတ်နိုင်ကြောင်း လျှပ်စစ်သီအိုရီတွေနဲ့ လက်တွေ့ ကို ဆက်စပ်တင်ပြပါရစေ။\nကျနော် High Light လုပ်ချင်တာက Line Losses ပါ။ ဓါတ်အားဖြန့်ဖြူးရေးစနစ်တစ်ခုလုံးမှာ သွယ်တန်းထားတဲံ ၀ါယာကြိုးတွေရဲ့ အရေးပါပုံပါ ခင်ဗျ။\nစက်မှုစွမ်းအင် (Mechanical Energy)၊ အပူစွမ်းအင် (Heat Energy) နဲ့ လျှပ်စစ်စွမ်းအင် (Electrical Energy) အစရှိသဖြင့် လူသားအကျိုးပြု စွမ်းအင်တွေ အများကြီးရှိနေကြတဲံ အထဲ ဘာကြောင့်မို့လို့ လျှပ်စစ် စွမ်းအင်ဟာ အသုံးအများဆုံး အရေးအကြီးဆုံး ဖြစ်လာရတာပါလဲ….?\nအဖြေကတော့ သယ်ယူပို့ဆောင်အသုံးချရတာ အလွယ်ကူဆုံးမို့ပါပဲ။ ၀ါယာကြိုးရှိရင် သယ်ယူပို့ဆောင် အသုံးချလို့ ရနိုင်လို့ပါ။\nအဲဒီ့မှာ မြန်မာနိုင်ငံမှာ တွေ့နေရတဲ့ အဓိက အားနည်းချက်က သွယ်တန်းအသုံးပြုနေတဲ့ (Cable) ကြိုးတွေပါပဲ။ ကြိုးဆိုဒ်တွေဟာ ရှိသင့်တဲ့ ပမာဏထက် သေးနေပါပြီခင်ဗျ။\nပိုမြင်အောင် အရပ်စကားနဲ့ပဲ ရှင်းပါ့မယ်။ စာဖတ်သူရဲ့ လမ်းထဲမှာ သွယ်တန်းထားတဲ့ ဓါတ်ကြိုးတွေကိုပဲ ကြည့်ပါ။\nလွန်ခဲ့တဲ့ ၁၀ နှစ်လောက်ကစပြီး ဓါတ်ကြိုးတွေ သွယ်တန်းထားခဲ့တယ်ဆိုပါစို့။\nအဲဒီ့ ၁၀ နှစ်တာကာလအတွင် ဒီလမ်းထဲမှာ ရှိတဲံ အိမ်အရေအတွက်၊ လူဦးရေ၊ အသုံးပြုလျှပ်စစ် ပစ္စည်း တွေရဲ့ ပမာဏဟာ အဆများစွာ တိုးပွားလာခဲ့ပါပြီ။\nဒါပေမယ့် ဓါတ်တိုင်ပေါ်က ဓါတ်ကြိုးကတော့ ဒီကြိုးပါပဲ။ လျှပ်စစ်ပစ္စည်း သုံးစွဲမှု ပမာဏ များပြားလာတာနဲ့အမျှ အဲဒီ့ဓါတ်ကြိုးတွေထဲမှာ စီးဆင်းမယ့် လျှပ်စစ်စီးကြောင်း (Current) ပမာဏတွေ ပိုများလာခဲ့ပါပြီ။\nအဲဒီ့ (Current) ပမာဏ နဲ့ ဓါတ်ကြိုးရဲ့ လျှပ်စစ် ခုခံမှု (Resistance) မြှောက်ရင် ဓါတ်ကြိုးအတွင်း ဆုံးရှုံးသွားလျော့နည်းသွားမယ့် ဗို့အားရပါမယ်။ အခု မြန်မာနိုင်ငံမှာ ကြုံတွေ့နေရတဲ့ မီးအားမပြည့်ဘူးဆိုတာရဲ့ အဓိကတရားခံတစ်ယောက်ပါ။\n“ပွဲတိုးတဲ့ပုဆိုး မျိုးမျိုးလုံချည်” ဆိုတဲ့ ကြော်ငြာလေးတွေ ခေတ်စားနေတဲ့ကာလ သဲတော၊ ၀မ်းတွင်းမှာ စက်ရက်ကန်းတွေ အပြိုင်းအရိုင်း နေ့ချင်းညချင်း တိုးချဲ့လည်ပတ်ခဲ့တဲ့ အတွက် အဲဒီ့ သဲတောဝမ်းတွင်းမှာ ဓါတ်တိုင်တစ်တိုင်နဲ့ တစ်တိုင်ကြား ဗို့အားကျဆင်းမှု ၁၀ ဗို့ ရှိခဲ့ပါတယ်တဲ့။\nအဲဒီ့တော့ ရပ်ကွက် Transformer ကအထွက်မှာ ဗို့အား ၂၀၀ ရှိတယ်ဆိုရင် ဓါတ်တိုင် တစ်တိုင်ကွာသွားရင် ဗို့အား ၁၉၀၊ နောက်တစ်တိုင်ထပ်ကွာသွားရင် ဗို့အား ၁၈၀ နဲ့ Transformer နဲ့ ဓါတ်တိုင် ၁၀ တိုင်ကွာသွားရင် ဗို့အား ၁၀၀ ပဲ ကျန်ပါတော့တယ်။ အဲဒါ လက်တွေ့ဖြစ်ရပ်ပါ။\nအိမ်တိုင်း အိမ်တိုင်းမှာ မီးအားမပြည့်လို့ မီးအားမြှင့်စက်တွေ တပ်ဆင်လာရခြင်းရဲ့ အကြောင်းရင်းပါပဲ။ မီးအားမပြည့်ဘူး…. ဘာကြောင့်လဲ….. ?ဘယ်နေရာမှာလျော့သွားတာ လဲ…?\nစီးဆင်းနေတဲ့ လျှပ်စီးကြောင်းပမာဏနဲ့ လိုက်လျောညီထွေ မရှိတဲ့ (သေးငယ်နေပြီ ဖြစ်တဲ့) ဓါတ်ကြိုးများကြောင့်ဆိုတာ အချက်တစ်ချက်ပါ။ ထုတ်လုပ်မှုတွေ မတိုးမြှင့်နိုင်သေးခင် လျော့နည်းပျောက်ဆုံးရခြင်း ယိုပေါက်တစ်ပေါက်ကို ပိတ်နိုင်မယ်ဆိုရင် အများကြီးအကျိုးရှိနိုင်မှာမို့ ဖြေရှင်းနိုင်မယ့် လမ်းကြောင်းတွေကိုပါ တစ်လက်စတည်း တင်ပြပါရစေနော….\nလျှပ်စစ်လောကမှာ အဓိက မင်းသားကြီးက လျှပ်စီးကြောင်း (Current) ခင်ဗျ၊ မည်သည့်လျှပ်စစ် ပစ္စည်းမဆို လျှပ်စီးကြောင်း (Current) မရှိရင်/မဖြစ်ရင် အလုပ်မဖြစ်ပါဘူး။ မီးလင်းအောင် ခလုပ်လေးနှိပ်လိုက်တာဟာ လျှပ်စစ်စီး ပတ်လမ်း ပြည့်သွားစေပြီး လျှပ်စီးကြောင်း စီးဆင်းသွားနိုင်ဖို့ပါ။ လူတိုင်းသိထားသင့်တဲ့ လျှပ်စစ်ဆိုင်ရာ ဗဟုသုတလေးအတွက် အခြေခံ ရရှိအောင် နဲနဲလေးထပ်မံရှင်းပြခွင့်ပေးပါဦးနော်။… လိုတိုရှင်းပဲ အရပ်သား သာမာန်လူတွေ နားလည်အောင် ရေးပါ့မယ်။\nအိမ်တစ်အိမ်မှာသုံးထားတဲ့ (ခလုပ်ဖွင့် အလုပ်လုပ်နေတဲ့) လျှပ်စစ်ပစ္စည်း အားလုံးပေါင်း အသုံးပြု ပါဝါ ၀ပ် ၂၀၀၀ ဆိုကြပါစို့…. ဗို့အား ၂၀၀ မှာသုံးရင် လျှပ်စီးကြောင်း ၁၀ အပ်ပီယာ စီးပါ့မယ် ဓါတ်တိုင်ကနေ အဲဒီ့ အိမ်အထိ ကြားထဲမျာသုံးထားတဲ့ ၀ါယာကြိုးရဲ့ ခုခံမှု (resistance) သည် ၁ အိုမ်း (1 Ώ) ရှိနေမယ်ဆိုရင် အဲဒီ့ဝါယာကြိုး (တိုင်မှ အိမ်) ကြားထဲမှ လျော့နည်းသွားတဲ့ ဗို့အားသည် ၁၀ ဗို့ဖြစ်ပါမယ်။ (မြင်သာအောင် ဥပမာပေးတာပါခင်ဗျ)\nနိုင်ငံတကာမှာ (မြန်မာနိုင်ငံအပါအ၀င်) ဥပဒေအရ သတ်မှတ်ထားတဲ့ လိုင်းကြိုးအတွင်း ဗို့အားလျော့နည်းမှု အများဆုံးသတ်မှတ်ချက်သည် ၂% + ၁ ဗို့ဖြစ်ပါတယ်။ MEPE ပေးပို့ဓါတ်အား (၂၀၀ ဗို့)နဲ့တွက်ရင် (2% of 200 V =4V) + 1 V =5Volt maximum ဖြစ်ရပါမယ်။ ဓါတ်တိုင်ကနေ အိမ်တွေကို သွယ်တန်းထားတဲ့ ၀ါယာကြိုးရဲ့ ပမာဏတွက်ချက်မှုမှာ အဓိက သုံးရတဲ့ သတ်မှတ်ချက်ပါ။ ဓါတ်တိုင်ပေါ်မှာ (၂၀၀ ဗို့) ရှိနေရင် အိမ်က လျှပ်စစ်ပစ္စည်းတွေ အားလုံးသုံးနေချိန်မှာ (FULL LOAD CONDITION) အိမ်ကမီတာ Box ကို ရောက်နေရမယ့် ဗို့အားသည် (၂၀၀ – ၅) = ၁၉၅ V ထက်လျော့မနေစေရပါဘူး။ လျော့နေရင် ( ဓါတ်တိုင်ပေါ်မှာ ၂၀၀ဗို့၊ အိမ်က ပစ္စည်းတွေ အားလုံးသုံးထားချိန် မီတာ Box မှာ ၁၉၀ ဗို့ပဲ ရှိတယ်ဆိုရင် ) တိုင်နဲ့ အိမ်ကြား ၀ါယာကြိုးထဲမှာ ၁၀ ဗို့ပျောက်တဲ့သင်္ကေတပါ။ ၀ါယာကြိုး ဆိုဒ်သေးနေခြင်း၊ ဒါမှမဟုတ် ၀ါယာကြိုး အလျားအရမ်းရှည်နေခြင်း ဖြစ်နေကြောင်း သိရပါတော့တယ်။ ပိုပြီး တုတ် (ဆိုဒ်ကြီး) တဲ့ ၀ါယာကြိုးကို ပြောင်းပြီး သုံးသင့်နေပါပြီး။ ၀ါယာကြိုးတွေရဲ့ လျှပ်စစ်ခုခံမှု (Resistance) ဟာ ၀ါယာကြိုးရဲ့ လုံးပတ်ဆိုဒ် (Diameter) နဲ့ပြောင်းပြန်အချိုးကျပါတယ်။ ၀ါယာကြိုး ပိုကြီးလေ (တုတ်လေ) ခုခံအားနည်းလေဖြစ်ပါတယ်။ ၀ါယာကြိုးပိုသေးလေ ခုခံမှုပိုများလေဖြစ်ပါတယ်။ ကြိုးအတွင်း ဆုံးရှုံးမှုများလေ ဖြစ်ပါတယ်။\n၀ါယာကြိုးတွေရဲ့ လျှပ်စစ်ခုခံမှု (Resistance) ဟာ ၀ါယာကြိုးအလျား (Length) နဲ့ တိုက်ရိုက်အချိုးကျပါတယ်။ ၀ါယာကြိုး ပိုရှည်လေ ခုခံအားများလေဖြစ်ပါတယ်။ ဥပဒေအရ ဓါတ်တိုင်နဲ့ အိမ်အကြား အများဆုံး အကွာအဝေးအဖြစ် သတ်မှတ်ထားတာ ကြိုးတစ်ခွေ (ကိုက်၁၀၀) ဖြစ်ပါတယ်။ ဓါတ်တိုင်မရိုက်နိုင်တဲ့နေရာတွေများလို့ အိမ်နဲ့ ဓါတ်တိုင်အကြား ကြိုး ၂ခွေ/၃ခွေ ဆက်ပြီး သွယ်တန်းထားတာတွေ ရှိနေဆဲပါ။ အဲလိုဆိုရင် အိမ်ကို ဗို့အားအပြည့်ရောက်နိုင်ဖို့ မဖြစ်နိုင်တော့ပါဘူး။ ကြိုးဆိုဒ်ပိုကြီးပြီး သုံးမယ်ဆိုရင် နည်းနည်း သက်သာနိုင်ပေမယ့် ကုန်ကျစရိတ် များမှာကိုကြောက်ပြီး မီးရရင်၊ မီးရောက်ရင် ပြီးရောဆက်သွယ်ထားကြလို့ ခရမ်းချဉ်သီး မီးသီးတွေ ဖြစ်ကုန်ရတာပါခင်ဗျ။\nယနေ့မြန်မာနိုင်ငံ လျှပ်စစ်ဓါတ်အား ဖြန့်ဖြူးမှုမှာ ပြသနာ အရင်းခံနောက်တစ်ခုကတော့ ၀ါယာကြိုးတွေရဲ့ အရည်အသွေး နိမ့်ကျမှု ပဲဖြစ်ပါတယ်။\nလျှပ်စစ်ကို သယ်ဆောင်ရာ၊ ဖြန့်ဖြူးရာမှာ သုံးသင့်တဲ့ ၀ါယာကြိုးသည် ကြေးနီ (Copper) Wire ဖြစ်ပါတယ်။ လျှပ်စီးကြောင်းစီးဆင်းမှုကို အနှေုာင့်အယှက်ပေးတဲ့ ခုခံမှု (Resistance) နည်းလို့ အသုံးများရခြင်း ဖြစ်ပါတယ်။ (Copper) ထက်ခုခံမှု (Resistance) နည်းတာ ရွှေ (Gold) နဲ့ ငွေ (Silver) ပဲရှိပါတော့တယ်။ တန်ဖိုးကြီးလွန်းတာရော၊ ခိုင်ခံ့မှုအားနည်း တာရောမို့ ကြေးနီ (Copper) ကိုသာအများဆုံး အသုံးပြုနေကြတာဖြစ်ပါတယ်။\nတိုင်အမြင့်ကြီးတွေနဲ့ တင်ပြီး နေရာအဝေးကြီးဆွဲထားရတဲ့ ဗို့အားမြင့် မဟာဓါတ်အားလိုင်းတွေမှာတော့ အလေးချိန်ပေါ့ပါးစေဖို့ လိုအပ်တာမို့ ခုခံအားပိုများပေမယ့် ကြေးနီ (Copper) ထက်ပိုပေါ့တဲ့ Aluminum ကိုသုံးရပါတယ်။ခိုင်ခံမှုအားနည်းတာကို ဖြည့်ဆည်းဖို့ အလယ်အူတိုင်မှာ Steel Wire ထည့်ထားတဲ့ High Tension Cable တွေကိုသုံးပါတယ်ခင်ဗျ။\n“ရေဘူးပေါက်တာ မလိုချင်ဘူး၊ ရေပါတာပဲလိုချင်တယ်” ဆိုတဲ့ အတွေးအခေါ်တစ်ရပ် လွှမ်းမိုးထားချိန် မီးရောက်ရင်ပြီးရော ဗို့အားဘယ်လောက်ရောက်ရောက်၊ ကြိုးထဲမှာ ဘယ်လောက်ပျောက်ပျောက် ထည့်မစဉ်းစားခဲ့တဲ့ (စဉ်းစားခွင့်မပေးခဲ့တဲ့) ကာလတစ်လျှောက်မှာ ခုနက ဗို့အားမြင့် မဟာဓါတ်အားလိုင်းတွေအတွက် တင်သွင်းထားခဲ့တဲံ H.T Cable က ဒန်ကြိုးမြှင်တွေကို ဖြည်ထုတ်၊ သုံးလွန်းတင်ကြိုးပြန်ကျစ်ပြီး ခါတော်မှီဆွဲလိုက်ကြတဲ့ Aluminum ၀ါယာသုံး 11 KV ဓါတ်အားလိုင်းတွေနဲ့ ရပ်ကွက်ထဲ 220/440 V ဓါတ်အားလိုင်း တွေ ဖြစ်လာခဲ့ကြ တော့တာပါဘဲ။\nအဲဒီ့အမှားတွေရဲ့ နောက်ဆက်တွဲ ပြသနာတွေကို လက်ရှိ ရင်ဆိုင်နေကြရတာပါ ခင်ဗျ။\nဒန် (Aluminum) ဖြစ်လို့ ခုခံမှုများပါတယ်။ အဲဒီ့ကြိုးတွေကြောင့် လိုင်းထဲမှာ ဗို့အားကျဆင်းမှု ပိုများပါတယ်။\nMEPE ဓါတ်အားခွဲရုံကနေ ရပ်ကွက် ထရန်စဖော်မာ ကိုပို့ပေးတဲ့ နေရာမှာတင် 11 KV အပြည့်မရောက်နိုင်တော့ပါဘူး။ ရပ်ကွက် ထရန်စဖော်မာအ၀င်မှာ 11 KV မပြည့်တော့ပဲ 10 KV ပဲရောက်တယ်ဆိုရင် 220/440 ဗို့ဖြစ်နေရမယ့် ထရန်စဖော်မာအထွက်မှာ 200/400 ဗို့ပဲ ထွက်ပါ တော့မယ်။\nအဲဒီ့လျော့နည်း ထွက်ရှိလာတဲ့ ၂၀၀ ဗို့အားကို ရပ်ကွက်ထဲဖြန့်တဲ့ ဓါတ်တိုင်ပေါ်မှာ Aluminum ၀ါယာကြိုးနဲ့ ထပ်ပြီးအသုံးပြု သွယ်တန်းလိုက်တဲ့အခါ နောက်ထပ်ပြသနာ ၂ မျိုး ထပ်ကြုံရပြန်ရော…..\nပထမ တစ်မျိုးက ပြောထားခဲ့ပြီးသား လိုင်းထဲမှာ ခုခံမှုများလို့ လိုင်းအတွင်းဆုံးရှုံးမှု (Line Losses) များတာ။\nဒုတိယ တစ်မျိုးက ဓါတ်တိုင်ပေါ်က ဓါတ်ကြိုးက Aluminum၊ အိမ်ကိုသွယ်မယ့် ၀ါယာကြိုးက Copper အဲဒီ့ ၂ ခုကို ချိတ် ယုံကလေး ချိတ်ပြီး မီးဆွဲရတော့ မတူတဲ့သတ္ထု ၂ ခုကြား လျှပ်ကူးမှု မကောင်းဖြစ်ပြီး ဆုံးရှုံးမှု ထပ်ဖြစ်ရတဲ့ ကိစ္စ၊ ညဘက်ဆို မီးပွား (Spark) တွေ တဖွားဖွားမြင်နေရတဲ့ အထိပေါ့။\nကျနော်ကျောင်းတက် ခဲ့တဲ့ မုံရွာ GTI တည်ရာ မြို့သစ်ရပ်ကွက် အိုးဘိုတောင်၊ အောင်ချမ်းသာရပ်က ဓါတ်တိုင်တွေကြည့်လိုက်ရင် အုတ်ခဲထက်ပိုင်းကြိုးတွေ ချိတ်ဆွဲပြီး ထိတွေ့မှု ကောင်းအောင် လုပ်ပေးထားတဲ့ ဥာဏ်ကြီးရှင် လက်ရာတွေ တွေ့ခဲ့ရတာပေါ့ဗျာ။\nတချို့ရပ်ကွက်တွေကတော့ စိတ်ရှည်လက်ရှည် သဲအိတ်လေးတွေ ချုပ်ပြီး အိမ်ကိုဆွဲမယ့် ၀ါယာတွေမှာ Weight ထည့်ပေးထားတာတွေ့မြင်မှတ်သားခဲ့ရဖူးပါတယ်။\nယနေ့ မြန်မာနိုင်ငံမှာ ကြုံတွေ့နေရတဲ့ လျှပ်စစ်ပြသနာအတွက် လိုင်းကြိုးအတွင်း လေလွင့် ပျောာက်ဆုံးနေမှုဆိုင်ရာ အချက်လေးတစ်ချက်ကို နည်းနည်း လေး အသိပေး လိုက်တာပါခင်ဗျာ။\nPost လည်း တော်တော်ရှည်သွားပါပြီ။\nTechnical Data Detail လုံးဝထည့်မထားပဲ ဒီနေရာမှာ ဒီလိုယိုပေါက်ကြီး ရှိနေသေးတယ် ဆိုတာကိုပဲ တင်ပြလိုက်တာပါ။ ၀ိုင်းဝန်းသြဘာပေးကြပါကုန်လော့။\n( Line losses updated data from 24/7 News Journal ( Dated- 6.5.2012 )=For Yangon, total losses are down from 18% to 7%. Most of the losses were due to stolen units. Official said. )\n( ခေတ်လား စနစ်လား လူလား မူလား ) ဆိုတာကတော့ ဆြာ့ဆြာကြီးတွေပြောဆိုကြလိမ့်မပေါ့\nဒါနဲ့ပါတ်သက်ပြီး.. မြန်မာပြည်ထဲအင်တာတွေနက်မယ်လုပ်တုံးက.သွားလုပ်နေတဲ့အသိတယောက်ပြောပြတဲ့.. ပြသနာတခုသတိရမိတယ်..\nအဲဒါ.. ဖုန်းကြိုးကိုလွှတ်လိုက်တဲ့ဒေတာတွေ.. လမ်းကနှုတ်တွေမှာ.. ကျကျပြီးဒေတာတွေဆုံးကုန်တယ်တဲ့ဗျ..\nအပြစ်ရှာတော့.. သိတော်မူတဲ့အတိုင်း.. မြန်မာ့နည်းမြန်မာ့ဟန်နဲ့.. ဖုန်းကြိုးတွေကို.. ပြတ်နေတာတွေ.. လိမ်ပြီးချည်.. ချိပ်ပြီးချည်နဲ့.. အစုတ်ပလုပ်ဝါယာတွေနဲ့…တွေ့တော့တာပဲ..။\n..အားလုံးအဖြေက.. မြန်မာပြည်မှာ အင်ဖရာစရပ်ချာ မရှိသေးပါလို့ပါပဲ..\nအင်ဖရာစရပ်ချာနဲ့ပါတ်သက်ပြီး ဒီနေ့ပဲ.. ကယ်လီဖိုးနီးယားမှာ ပြသနာအကြီးအကျယ်တက်နေတဲ့.. သတင်းဖတ်ကြည့်စေချင်တယ်..\nပြည်နယ်ကို..အကြွေးနွံအနစ်ခံပြီး.. အင်ဖရာမှာရင်းနှီးမြုတ်နှံဖို့လုပ်နေတဲ့ သတင်းပါ..။\nBrown Administration to push through Peripheral Canal say Delta …\nCentral Valley Business Times –7hours ago\nJerry Brown has decided to push throughaplan to buildaperipheral canal … “Further, the major proponents of this infrastructure are corporate …\nBusinessWeek –6days ago\nCalifornia Governor Jerry Brown is seekinga38000 percent … revised this week, includes $6.1 billion in infrastructure costs for the first 130 …\nBrown Backs Bullet Train While Cutting Cash to Welfare Moms San Francisco Chronicle\nDOT to California: Use It or lose It Politico\nEmily Goff: State can’t afford ‘free’ rail money\nOCRegister – 22 hours ago\nJerry Brown has been hard-pressed to come up withaprescription to … pressing infrastructure needs but limited resources to pay for them.\nဒီလိုပဲ အတော်များများက ပြီးစလွယ် လုပ်ခဲ့ကြတာများပါတယ်..\nပြီးစလွယ်ရဲ့ နောက်ဆက်တွဲတွေကတော့ ရေလျှံတာ၊မီးအားမပြည့်တာ၊မြောင်းပိတ်တာ အဲသလိုတွေပေါ့နော်..\nအစကောင်းဖို့ လဲ လိုသေးသကိုးဗျ.\nဒီအချိန် ဒီလိုထောက်ပြတာ မီးလူကြီးနဲ့မီးပြည်သူကြား မီးအားမပြည့်တဲ့အကြောင်းလေး နားလည်မှုရှိသွားကြမယ်ထင်ပါရဲ့ဗျ\nဒါက ဓါတ်အားလေလွင့် မှုရဲ့ အဓိက ဇစ်မြစ်ပါ။ နိုင်ငံတော်က ဦးဆောင်ပြီးလုပ်ပေးမှ ရမယ့် အချက်ပါ။ ဒါပေမယ့် ဓါတ်အားတွေ ဆုံးရှုံး နစ်နာ ရတာကတော့ ဒီလေလွင့်မှု တခုတည်းကြောင့် မဟုတ်ပါဘူး။ လျှပ်စစ်ဌာနနဲ့ပူးပေါင်း ပြီး ဓါတ်အား ခိုးတဲ့ ပြည်သူ တချို့ တို့ ကြာင့် ပါပဲ။ တချို့ စက်မှု လုပ်ငန်းရှင်တွေ ဟာ အမှန်တကယ် ကျသင့် တဲ့ မီတာခ ကို မပေးဆောင်ပဲ သက်ဆိုင်ရာ မြို့နယ် လျှပ်စစ်နဲ့ ပူးပေါင်း ပြီး ဂွင်ရိုက် ကြပါတယ်။ မီး အသုံးများတဲ့သူဌေးအိမ်တချို့ က အနိမ့် ဆုံး အဆင့် မီတာ ဖတ်စာရေး၊ လိုင်းမန်း စသူတို့နဲ့ညှိပြီး အကြံဖန် လုပ်ကြတယ်။ ရပ်ကွက် တွေထဲက တချို့အိမ်တွေက လိုင်းမန်း ကို လိုင်းကြေးပေးပြီး မီတာ မတပ် ပဲဓါတ်တိုင်က တိုက်ရိုက် သွယ် ကြတယ်။ မြိုနယ် လျှပ်စစ် အင်ဂျင်နီယာ ကနေ လိုင်းမန်း၊ မီတာ စာေ၇း အထိ တရုံးလုံးတွက် ဂွင် ကအဲလိုရတာပါ။မြို့ ယာ တွေ ခေတ်ကောင်းတုံးက ဆို တော် တော် ချမ်းသာကြပါတယ်။ ခုတော့ မြို့ ယာ ရဲ့ အထက်မှာ တပ်ကလာတဲ့ ဗိုလ် ပြုတ်တွေရောက်နေ ပါပြီ ။ အားလုံးဝိုင်းစားပေါ့။ ကျမ ဘာလို့ သိလဲဆိုရင် အီးပီစီနဲ့ ပတ်သက်ဖူးလို့ ပါပဲ။\nတကယ်တော့ ဒါတွေဟာလူတစု ကောင်းစားပြီး နိုင်ငံတော်နဲ့ ပြည်သူ တွေရဲ့ ဆုံးရှုံးနစ်နာမှုပါပဲ။\nလက်မထောင်ခဲ့ပါတယ် ကိုစွယ်တော်ရွက်ရေ ..\nကြုံလို့ ၀ါယာရှော့ ဖြစ် မီးလောင်တာတွေဟာလည်း ၀ါယာကြိုးဆိုဒ်မီအောင် မသုံး ၊ မသုံးနိုင် ၊ ဂရုမစိုက် ၊ ခုလည်း ရတာဘဲကွ ဆိုတာကနေ မြစ်ဖျားခံလာခဲ့တယ် ဆိုတာရယ် ၊ ခံရမယ့် ဖြူးစ်တွေမှာ အမ်ပီယာ အတိအကျမဟုတ် ဘဲ ကြုံတဲ့ ၀ါယာကြိုးနဲ့ ခံ ထားတာတွေ ၊ ခံတောင် မခံတော့တာတွေ ၊ Breaker တွေ အလုပ်မလုပ် ပြုတ်မကျ တာ ၊ လုပ်တဲ့ ပစ္စည်းကောင်း မသုံးနိုင်တာ ၊ Earth Leakage Breaker ဆိုတာတွေ မထည့်နိုင်၊ ရှိမှန်းတောင် မသိနိုင်တာတွေ နဲ့ မီးလောင်တော့မှ ဒင်းတို့လျှပ်စစ်ကြောင့် ပါဆိုပြီး လက်ညိုးတထိုးထိုးလုပ်ကြတာတွေ အတွက် ရေးမယ်လို့ စိတ်ကူးထားပေမဲ့ မရေးဖြစ်တာ အခု ကိုစွယ်တော်ရွက် ပို့စ်မှာဘဲ နဲနဲ ၀င်ပွားသွားပါတယ်။\nby the way, ကိုယ်တိုင်ရိုက်တာလား သားတော်မောင်ကိုဘဲရိုက်ခိုင်းတုန်းဘဲလား … :grin:\nTechnically အရပြောသွားတာကောင်းပါတယ် ကိုစွယ်တော်ရွက်ရေ…ဒါပေမယ့် Systematically ဖြစ်ဖို့ကတော့တော်တော်အချိန်ယူလုပ်ယူရအုံးမယ်။\nဒီလိုလျှပ်စစ်နဲ့ပတ်သက်တာတွေကိုknowledge sharing လုပ်ပေးလို့\nအချက်အလက်တိတိကျကျနဲ့ ကိုရှင်းပြထားတဲ့ ပို့ စ်မို့ \nဖတ်ရတာ အဖိုးတန်ပို့ စ်တစ်ခုဝင်ပေါ့။ကျေးဇူးတင်ပါ\nယိုပေါက်တွေလဲရှိနေပြန် ..ပြီးတော့ အရမ်းကြာနေပြီးဖြစ်တဲ့..ဟောင်းနွမ်းဆွေးမြေ့နေတဲ့\nယခင်က သွယ်တန်းထားတဲ့ ကြိုးတွေလဲ ဖြစ်နေပြန်ဆိုတော့ မလွယ်သေးဘူး ထင်ပါရဲ့…။\nကြေးနီနဲ့ ပတ်သက်လို့ ၊ မန်းတလေးမြို့၃၅လမ်း ၆၃လမ်း ခန့် မှာ ကြေးနီသတ္တုတွင်း ဆိုင်ရာ ရုံး ရှိပါတယ် ။ ၂၀၀၀ ခုနှစ်ခန့် အထိ ၊ မုံရွာ ကြေးနီထွက်ရာ ဒေသတွေကို အစိုးရကဘဲ ကိုင်တွယ်ခဲ့တာ ဖြစ်ပေမယ့် ၊ ၂၀၀၀ နောက်ပိုင်းမှာ တရုတ်ကုမ်ပဏီ နဲ့ အကျိုးတူ လုပ်တယ် ဆိုပြီး ဖြစ်လာပါတယ် ။ ( ခုနှစ် မှားလျှင် ခွင့်လွှတ်ပါ ) ။ အဲဒီနောက်ပိုင်း တရုတ်က မြန်မာနိုင်ငံထဲကို တံဆိပ်အမျိုးမျိုးနဲ့ ဝါယာကြိုးအညံ့စားတွေ သွင်းလာပါတော့တယ် ။ တခြားမြို့ တွေတော့ မသိဘူး ။ မန်းတလေးမြို့ က အချို့ အိမ်အသစ်ဆောက်တဲ့ လူတွေဟာ ၊ မီးဆင်တော့မယ်ဆိုရင် ၊ ဝါယာကြိုးအဟောင်းရောင်းချသူများထံမှ ၊ ရှေးတုန်းက အန်းတိတ် ဝါယာကြိုး ( အထဲက ကြေးသားပိုတုတ် ၊ ပိုကောင်း ) များကို ဝယ်ယူ အသုံးပြုလျှက် ရှိပါသေးတယ် ။\nကိုစွယ်တော်ရွက် ပြောသလို ဓာတ်အား ဆုံးရှုံးမှုအကြောင်း လေးကို ကြားဖူးပါတယ်။ ခုလိုပြောပြတဲ့သူရှိတော့လည်း ပိုပြီး နားလည်ရပါတယ်။\nကျမတို့ ဆီမှာတော့ ပြီးခဲ့တဲ့နှစ်ကထဲက ဓာတ်ကြိုး အသစ်တွေသွယ် တိုင်တွေ ဆိုက် လိုင်းသစ်တွေ ကြိုးသစ်တွေ ဆွဲနဲ့ပါ။ မပေးလို့သာ မပေးတာ အဲ့ဒီလို အကြီးစား ပြင်ဆင်မှုတွေတော့ လုပ်ပြီးနေပါပြီ။ သူတို့မှာလည်း အစီအစဉ်ရှိပုံ ရပါတယ်။\nဗဟုသုတ အများကြီးရတဲ့ Post လေးပါ.. နီးစပ်ရာ တွေ့သမျှ လူတွေကိုလည်း လက်ဆင့်ကမ်းလိုက်ပါဦးမယ်။\nလျှပ်စစ်နဲ့ပါတ်သက်တဲ့ ဗဟုသုတလေးကို အံဝင်ဂွင်ကျ\nကြုံလို့ ၀ါယာရှော့ ဖြစ် မီးလောင်တာတွေဟာလည်း ၀ါယာကြိုးဆိုဒ်မီအောင် မသုံး ၊ မသုံးနိုင် ၊ ဂရုမစိုက် ၊ ခုလည်း ရတာဘဲကွ ဆိုတာကနေ မြစ်ဖျားခံလာခဲ့တယ် ဆိုတာရယ် ၊ ခံရမယ့် ဖြူးစ်တွေမှာ အမ်ပီယာ အတိအကျမဟုတ် ဘဲ ကြုံတဲ့ ၀ါယာကြိုးနဲ့ ခံ ထားတာတွေ ၊ ခံတောင် မခံတော့တာတွေ ၊ Breaker တွေ အလုပ်မလုပ် ပြုတ်မကျ တာ ၊ လုပ်တဲ့ ပစ္စည်းကောင်း မသုံးနိုင်တာ ၊ Earth Leakage Breaker ဆိုတာတွေ မထည့်နိုင်၊ ရှိမှန်းတောင် မသိနိုင်တာတွေ နဲ့ မီးလောင်တော့မှ ဒင်းတို့လျှပ်စစ်ကြောင့် ပါဆိုပြီး လက်ညိုးတထိုးထိုးလုပ်ကြတာတွေ..\nကိုစွယ်တော်ရွက်လို လူမျိုး ပြည်တော်ပြန်လာတာ\nNow I arrive back to Yangon.\nPlease let me meet our MG villagers as much as we can.\nPlease share my loving kindness to all of you and your families.\nYes, Sure, I will try my best to post about Electricity of Myanmar.\n( Yangon, Myanmar ).


May Nyane: အဆိပ်အတောက်ဖြစ်နေနိုင်တဲ့ စာတစ်ပုဒ်\nကျမ ငယ်ငယ်က အဖေ့စာအုပ်စင်မှာ တွေ့သမျှ စာအုပ်တွေ ဆွဲဖတ်ရင်း ပေါ်လီယာနာ တို့ .. ထမီကျွတ်၍ လွှတ်လိုက်မည် တို့၊ မပန်ပါနဲ့ ကြွေချင်တယ်.. တို့၊ နှလုံးသားမြို့ဟောင်း တူးဖော်ချက် နောက်ဆုံး အစီရင်ခံစာ.. တို့ကနေစလို့ ၊ စစ်နဲ့ ငြိမ်းချမ်းရေး.. အရင်းကျမ်း.. အာဒိကပ္ပကျမ်း.. ဘာသာကြီးလေးမျိုးပေါ် အမြင်.. ဗုဒ္ဓ၀ါဒ ပြဿနာများ.. သိဒ္ဓတ္ထ .. ဇိနတ္ထပကာသနီ .. ဗုဒ္ဓဘာသာကောင်းတစ်ယောက်.. လာခြင်းကောင်းသောအရှင်.. ၅၅၀ ဇာတ်တော်များ လို စာအုပ်တွေအထိ အမျိုးစုံ ဖတ်ခဲ့တာမှာ ဟိုစပ်စပ် ဒီစပ်လေးတွေ သိလာပါတယ်။\nအထူးသဖြင့်တော့ ဘုရားမရှိခိုးတဲ့.. သူများကို ပိုက်ဆံ ကူညီပြီး အလှူလို့ ကင်ပွန်းမတပ်တဲ့၊ သံဃာတော်တွေကို အလှူလုပ်ပေမဲ့ ရေစက်မချတဲ့.. ၊ နတ်ကိုးကွယ်မှုကို ဆန့်ကျင်တဲ့.. နတ်ကိုးကွယ်မယ့် အစား ကိုယ့်မိန်းမကို ကိုးကွယ်တာတောင် အကျိုး အများကြီး ရှိသေးတယ်လို့ ပြောတတ်တဲ့.. ၊ ကျနော်က မိရိုးဖလာ ဗုဒ္ဓဘာသာဝင် မဟုတ်ဘူး.. ဗုဒ္ဓ၀ါဒီလို့ ပြောတတ်တဲ့..၊ ရွှေတိဂုံဘုရားပေါ်တက်တိုင်း ဗုဒ္ဓဟူးထောင့်မှာ ထိုင်ပြီး ငြိမ်ငြိမ်လေး ထိုင်ပြီး ရွှေတိ၈ုံစေတီတော်ကို ကြည့်နေရတာ တရားထိုင်ရသလိုပဲ စိတ်အငြိမ်းချမ်းဆုံးလို့ ပြောတတ်တဲ့ ၊ ပြီးခဲ့တာကို ချထားခဲ့.. ရှေ့ဆက် လုပ်.. ခရီးဆုံးရောက်အောင် ဇွဲနဲ့သွားဆိုတဲ့ မူကို ကြိုက်လို့ တခါတလေ ဇင် ဗုဒ္ဓ ၀ါဒီတွေက ပိုပြီး အလုပ်ဖြစ်တယ်လို့ ပြောတတ်တဲ့.. အင်မတန် လက်တွေ့ကျကျ နဲ့ ဒီကနေ့ ဆိုတာကို တည့်တည့် ရင်ဆိုင်ပြီး လုပ်စရာရှိ်တာကို လုပ်သွား တတ်တဲ့၊ နောက်ဆုံးအချိန်ထိ သတင်းစာထဲထည့်ရမယ့် ကိုယ့်နာရေးသတင်း ကို ကိုယ်တိုင်ရေး ထားသွား ခဲ့တဲ့ အဖေနဲ့ ကြီးပြင်းခဲ့တဲ့အပြင် အဖေက ကျမကို သားယောက်ျားလေးလို မွေးမြူခဲ့တာမို့ အဖေ့ အတွေးအခေါ် အယူအဆတွေက ကျမဆီ စိမ့်ဝင်နေခဲ့ပုံရပါ တယ်။ (အမေ့အပြောအရတော့ ကျမက အဖေနဲ့ ရုပ်ရော စိတ်ပါ အတူဆုံးသမီးလို့ ဆိုပါတယ်)\nကျမက ကိုယ့်ကိုကိုယ် ဗုဒ္ဓဘာသာဝင်အဖြစ် သိပ်ကျေနပ်ပါတယ်။ သိဒ္ဓတ္ထမင်းသား နိမိတ်ကြီးလေးပါး မြင်ပြီး တရားရတာ သိပ်တော်တဲ့ မင်းသားပဲ.. ဒီအရွယ်.. ကာမဂုဏ်အာရုံထဲ ဒီလောက်နေလို့ ကောင်းနေတဲ့အချိန် ဒါဟာ သုခ အစစ်မဟုတ်ဘူး .. မမြဲဘူးလို့ မြင်တာ.. တော်လိုက်တာ.. ။ ပြီးတော့ ဆရာရှာမတွေ့ဘဲ ကိုယ့်ဘာသာ အားထုတ် ရှာဖွေရတာမို့ ၆ နှစ်လောက် လမ်းလွဲသွားရှာသေးတာ..။ ဟုတ်ပြီ .. ဉာဏ်အလင်းပွင့်ပြီလည်းဆိုရော သူသိသမျှကို ဝေငှတော့တာ..၊ ဉာဏ်မီတဲ့သူ ရပေလိမ့်..။ သူ ရှာတွေ့သမျှ ငြိမ်းချမ်းရာငြိမ်းချမ်းကြောင်းထဲ ကျမ ဉာဏ်မီ သမျှက ရလိုက်တာက သစ္စာလေးပါး၊ မဂ္ဂင်ရှစ်ပါး၊ ၃၈ဖြာမင်္ဂလာ၊ ၂၄ ပစ္စည်းဖြစ်စဉ်အဆင့်ဆင့် နဲ့ ပဋ္ဌာန်း အကျယ် ၊ ပြီးတော့ ကိုယ့်ခန္ဓာကိုယ်အတွင်း ဖြစ်ပျက်နေသမျှ နဲ့ ဆက်စပ်နေတဲ့ အဘိဓမ္မာ.. ရပြီ။ ဒီလောက်နဲ့ ကို ဒီလို အသိတရားထူးကို ထိုးထွင်းသိမြင် ရှာဖွေတွေ့ရှိခဲ့တဲ့ လက်ဦးဆရာ သဗ္ဗညုတပညာရှင်ကြီးကို ကျမ အမြတ်တနိုးနဲ့ ဘုရားရယ်လို့ ကြည်ညိုပြီ။\nအဲဒီအခါ အကြည်ညိုလွန်သူတွေက ဘုရားရယ်လို့ ရုပ်ပွားတွေ ထုလုပ်ပြီး ကြည်ညိုကြတဲ့အခါ ၊ ကျမလည်း အဲလို အမှတ်ထား ကြည်ညိုရတာကို ကြိုက်ပါတယ်။ အဲဒီအခါ စိတ်ကူး ခပ်ယဉ်ယဉ် ကျမက ၊ ဘုရားက အိန္ဒိယနွယ်ဖွားမို့ ဒီလိုလေးနေမှာလို့ တွေးပြီး နှာတံ ချွန်ချွန် နဲ့ ..၊ ပြီးတော့ ရောင့်ရဲတဲ့အကျင့်ကို ကျင့်သူမို့ ဘုရားရှင်ဟာ ခပ်သွယ်သွယ်ဖြစ်မှာလို့ တွေးပြီး.. ပိန်သွယ်သွယ် မျက်နှာကျ လေး ပေါ်ပေါ်နဲ့.. ၊ ဘုရားရှင် ကိုယ်တော်ကြီးက.. ပကာသနဆိုတာ အဆိပ်အတောက်တွေပဲလို့ တရားပြခဲ့သူမို့ ရွှေတွေအိနေအောင် ချမထားတဲ့ (အရောင်လှပြီး သာမန်ထက်ထူးကဲကြောင်းပေါ်ရုံလေး ရွှေရောင်ဝင်းထားတဲ့.. အဲလို ဆင်းတုမျိုး တွေကို အိမ်မှာ စင်မြင့်ထက်တင်ပြီး တရိုတသေ နေရာပေး ကိုးကွယ်ပါတယ်။ ပြီးတော့ ဘုရားရှင် အချိန် ကြာကြာ သီတင်းသုံးလေ့ရှိခဲ့တဲ့ ဇေတ၀န်ကျောင်းတော်မှာတောင် သာယာငြိမ်းချမ်းတဲ့ အငွေ့အသက်ရအောင် ပန်းဥယျာဉ် ရှိတာဆိုတော့ ဘုရားရှင်နံဘေးမှာ ပန်းတွေ ဝေအောင် ကြိုးစား ဖန်တီးပါတယ်။\nကျမရဲ့ အဖွားတွေက နေ့တိုင်း မနက်တိုင်း ဘုရားရှင်ကို သက်ရှိသံဃာတော်တွေကို ဆွမ်းကပ်သလို စားပွဲဝိုင်းနဲ့ အချိုပွဲ ၊ လက်သုတ်ဝတ် ၊ ဇွန်းခက်ရင်းမကျန် ဆွမ်းကပ်ပါတယ်။ အိမ်မှာ အမြဲ ဆွမ်းခံကြွတဲ့ ထိုင်ကိုယ်တော် တွေ အနည်းဆုံး ၅ ပါးရှိပါတယ်။ ကျမ လည်း အိမ်မှာ ဆွမ်းခံကြွတဲ့ သံဃာတော် ရှိမှ စိတ်ချမ်းသာပါတယ်။ ကထိန်ဆိုရင် အများကြီး မခင်းနိုင်တော့တာတောင် အနည်းဆုံး သင်္ကန်းလှူ ဆွမ်းကပ်ချင်ပါတယ်။ ဒါပေမဲ့ ကျမက ဘုရားရုပ်ပွားတော်ကိုတော့ ဆွမ်းမကပ်ပါဘူး။ ဒါက ကျမ အယူအဆနဲ့ ကျမပါ။ ဆွမ်းကပ်တဲ့ သူတွေက လည်း သက်ရှိဘုရားရှင်ကဲ့သို့ သဘောထားပြီး တရိုတသေ ကပ်ကြ တာပါ..။ ပြီးတော့ တန်ခိုးအာနုဘော် ရှိနေတဲ့ ရုပ်ပွားတော်ဆိုရင် ဆွမ်းစားရသကဲ့သို့ ရှိမယ်ဆိုတာကို လည်း ဖြစ်ချင်ဖြစ်နိုင်တယ်လို့ လက်ခံနိုင်ပါ တယ်။ ဒါကို ကျမ ဝေဖန်စရာ မရှိပါဘူး။\nဒါပေမဲ့ အဖွားတို့က ကိုယ့်နားမှာ စားစရာမရှိတဲ့ အမျိုးတွေကိုတော့ မပေးဘဲ ရွှေတိဂုံစေတီ ထီးတော်မှာ သူတို့ရဲ့ စိတ်နားကပ်တွေ စိန်လက်စွပ်တွေ သွားချိတ်တာကိုတော့ ကျမ လက်မခံချင်ပါဘူး။ (အဖွားကို ပြောတော့ အဖွားခမျာ ကျမကို မိစ္ဆာဒိဋ္ဌိဖြစ်မယ်ရယ်လို့ စိတ်ပူရှာပါတယ်) နောက်.. ကျွဲကော်သီးတွေ အလုံးလိုက်ကြီး ဘုရားစင်ပေါ်တင်ပြီး ဘုရားကို လှူတယ်ဆိုတော့.. ကျမက အဖွားရယ်.. ဘုရား ဘယ်လို ခွဲစားမလဲလို့ ပြောမိပါတယ်..။ ကျမသူငယ်ချင်းတစ်ယောက်ဆို ငှက်ပျောသီးအစိမ်းတွေ အဖြီးလိုက်တင်သေး.. ပြီးတော့ နောက် သုံးလေးရက်နေရင် မှည့်ပြီ.. စွန့် စားရုံပဲ လို့ ပြောသေးတာ.. တကယ်။\nပြီးတော့ ကျမက ကိုယ်တိုင် ပရိတ်ကြီး ၁၁ သုတ် နဲ့ ပဋ္ဌာန်းအကျယ်.. ဓမ္မစကြ်ာ ဒေသနာတော် အကုန်ရပေမဲ့ ကျမရဲ့ သားသမီးးတွေကို သြကာသ နဲ့ ငါးပါးသီလက လွဲလို့ ဘုရားစာ မသင်ဖြစ်ပါဘူး။ မေတ္တာသုတ် ကိုတော့ အနှစ်သာရ ကို ကြိုက်တဲ့ အပြင် ကလေးတွေလည်း နားလည်ကောက်ယူနိုင်တဲ့ အဓိပ္ပါယ် ရှိတာကြောင့် အနက် က အစ (အချိန်တန်တဲ့အခါ) သင်ပေးဖို့ အစီအစဉ် ရှိပါတယ်။ ပြီးတော့ ဗုဒ္ဓရဲ့ ဖြစ်တော်စဉ်ကို သူတို့ နားလည်မယ့် စကားလုံးတွေနဲ့ သေသေချာချာ ပြောပြပါမယ်။ ဗုဒ္ဓဟာ အသိဉာဏ်ပညာမှာ အနှိုင်းမဲ့သူဖြစ်ကြောင်း..၊ အဲဒီပညာကြောင့် ရှာတွေ့လာတဲ့ အယူအဆ က ကောင်းလွန်း.. ပြည့်စုံလွန်း.. စိတ်အေးချမ်းရလွန်းလို့ လိုက်နာကျင့်ကြံသင့် ကြောင်း..၊ ဗုဒ္ဓက ရှာတွေ့ ထားတဲ့ လမ်းကို လိုက်နာကျင့်သုံးလို့ ဗုဒ္ဓဘာသာလို့ ခေါ်တာဖြစ်ကြောင်း..၊ ပြီးတော့ ကောင်းမွန်သင့်မြတ်တဲ့ အကျင့် ၈ မျိုး (မဂ္ဂင် ရှစ်ပါး) နဲ့ သူတပါးအပေါ် ကိုယ်ချင်းစာတတ်ပြီး လောကဓံကို ရင်ဆိုင်တတ်စေဖို့မှာ အရေးပါလှတဲ့ ဗြဟ္မစိုရ်တရားလေးပါး ကို ပြောပြမယ်။ ဘာဖြစ်လို့ ကိုယ်ကျင့်တရား (၅ ပါးသီလ)က အရေးကြီးလဲဆိုတာ ပြောပြမယ်..။ အဲလောက်ကိုပဲ သားတို့ သမီးတို့ ကျင့်နိုင်အောင် မနည်း ကြိုးစား ရ မှာ လို့ ပြောပြမယ်။ သူတို့ လက်ခံယုံကြည်ရင် ကျမရဲ့ သားသမီးက ဗုဒ္ဓကို သိပြီ။ (သားကြီးကတော့ သိသင့် သလောက် သိပြီးပြီ .. သူဘယ်လို လက်ခံသဘောထားတယ်ဆိုတာ နဲ့ သူယုံကြည်တဲ့ ကိုးကွယ်မှုပုံစံက သူ့ကိစ္စ)\nပြီးတော့ သူများရဲ့ ကိုးကွယ်ယုံကြည်မှု နဲ့ မကိုးကွယ် မယုံကြည်မှုကို ကဲ့ရဲ့တာလည်း မကြိုက်ပါဘူး..။ ပြီးတော့ ကိုယ့်ဘာာရေးကြောင့် သူများကို တနည်းနည်းနဲ့ အနှောင့်အယှက်ပေးတာ.. ထိခိုက်နစ်နာစေတာကိုလည်း မကြိုက်ပါဘူး။ ကျမအတွက်တော့ ဘုရားရယ်လို့ မဟုတ်ဘဲ အယူအဆကို ကြိုက်လို့ တရားလို ကျင့်ကြံရတာတွေလည်း အများကြီးပါ..။ ဥပမာ.. မဟတ္တမ ဂန္ဓီကြီး လူငယ်ဘ၀ ရထားစီးရင်း ဘိနပ်တဘက် ကျွတ်ကျတာမှာ နောက်တဘက်ပါ ထားရစ်ခဲ့တာမျိုးက ကျမအတွက် ကျင့်ကြံရတဲ့ တရားပဲ..။ ဗိုလ်ချုပ်အောင်ဆန်း ဆီမှာဆိုလည်း ကျမ ကျင့်ကြံရမယ့် တရားတွေ အပုံ..။ John Lennon ရဲ့ Imagine ကလည်း တရားပဲ..။ Vincent Van Gogh ရဲ့ Sunflower ကလည်း တရားပဲ။ Mother Teresa ရဲ့ ပရဟိတတွေကလည်း တရားပဲ.. ။ အဲလိုတွေအများကြီးပေါ့..။ အနက်အရှိုင်း ပမာဏသာ ကွာကောင်းကွာမယ်လေ။\nအဲဒီအခါ ကျမက ပတ်ဝန်းကျင်တခုမှာ နည်းနည်းတော့ ပြဿနာရှိနိုင်ပါတယ်..။ စာရေးဆရာမ ကျောင်းဆရာမ ဖြစ်လေတော့ နည်းနည်း ပိုဆိုးနိုင်တာပေါ့. နော်.. .။\nPho Lone said...\nအစ်မရဲ့ ယုံကြည်မှုနဲ့ ရှုမြင်တွေးခေါ်ပုံကို သဘောကျတယ်၊ အတွင်းသားကို သေသေချာချာ သိတဲ့၊ အပေါ်ယံနဲ့ အနှစ်သာရကို ရောထွေး မသွားစေမယ့် လမ်းတွေကသာ ခရီးဆုံးကို ရောက်စေမယ်လို့ ထင်ပါတယ်...၊\nလပေါင်းများစွာ ကြာခဲ့ပြီးမှ ပြန်ဖတ်ရတဲ့ ဒီပို့စ်လေး အတွက်လည်း ကျေးဇူးပါ အစ်မရေ..၊ အေးချမ်းပြီး အနားရသော ခရစ်စမတ် အားလပ်ရက်များ ဖြစ်ပါစေလို့လည်း ဆုတောင်းလိုက်ပါတယ်ဗျာ...။\nမ ရေ. အိမ်ကသားတော့ ရ နှစ်လောက်ကစပြီး ဘာသာတရားတွေကို သူသိသလောက် လိုက်လေ့လာပြီး ဗုဒ္ဓဘာသာက လက်တွေ့ ကျတယ် တရားတော်တွေက အမှန်တရားတွေဆိုပြီး သူ့ သဘောလေးနဲ့ သူ ကိုးကွယ်ယုံကြည်သွားတာ. တခြားဘာသာတွေအကြောင်းလဲ သူတတ်သလောက်လေ့လာလိုက်တာ တချို့ တွေ ကိုယ်တောင်မသိဘူးရယ်. မြန်မာပြည်ပြန်တုန်းက ဘာသာရေးရုပ်ပြစာအုပ်လေးတွေ ဖတ်ပစ်လိုက်တာ ၂ပတ်အတွင်း ၈အုပ်ပြီးသွားလို့အံ့ရော မ ရေ. စာတွေပြန်ရေးပါ မ ရယ်.\nအစ်မ ဘလော့ ပြန်ရေးတာ ဝမ်းသာလိုက်တာ .. ။\nWin Zin Min Raja said...